Ομιλία του Προέδρου της Κ.Ο. του ΣΥΡΙΖΑ Αλέξη Τσίπρα, στο ν/σ «Σύγχρονες διατάξεις για την ελληνική ιθαγένεια και την πολιτική συμμετοχή ομογενών και νομίμως διαμενόντων μεταναστών και άλλες ρυθμίσεις» | ΣΥΡΙΖΑ Συνασπισμός Ριζοσπαστικής Αριστεράς\nακούστε την ομιλία του Αλέξη Tσίπρα\nΚυρίες και κύριοι συνάδελφοι, άκουσα με μεγάλη προσοχή πριν το Φώτη τον Κουβέλη, ο οποίος προσπάθησε να αποδείξει με επιχειρήματα ότι όλοι όσοι προσπάθησαν αυτές τις μέρες να επιβάλλουν ένα κλίμα φόβου και τρόμου στον ελληνικό λαό για το επικείμενο νομοσχέδιο στερούνται σοβαρότητας. Και βεβαίως διαπίστωσα ότι ο Φώτης ο Κουβέρης εχειροκροτήθη όχι μονάχα από τους Βουλευτές του ΣΥΡΙΖΑ αλλά και από μερίδα Βουλευτών της πλειοψηφίας.\nΕυχάριστο αυτό θα μου πείτε. Αναδεικνύει τι; Αναδεικνύει, κατά τη γνώμη μου, την αμηχανία που επικρατεί στους Βουλευτές της πλειοψηφίας όταν βλέπουν επί ένα τετράμηνο ως συγκυβερνήτες τους Βουλευτές του ΛΑΟΣ και τον κ. Καρατζαφέρη.\nΛΆΟΣ κύριε Ροντούλη, ΛΆΟΣ, ΛΆΟΣ. Δεν θα σας πούμε ποτέ ΛΑΌΣ. Ο ελληνικός λαός δεν θα σας πει ποτέ λαό, όπως τον «Χριστό» δεν θα τον πει ποτέ «Χρήστο», όπως τον Σταύρο, δεν θα τον πει ποτέ «Σταυρό» έτσι και σας δεν θα σας πούμε ποτέ ΛΑΌ.\nΘέλετε να σας πούμε «Συναγερμό»; Να σας θυμίζουμε και τους προγόνους σας; Συναγερμός λοιπόν! Αλλά μη προσπαθείτε με κουτοπονηριές να ταυτιστείτε με τον λαό. Αφήστε τα αυτά.\nΚυρίες και κύριοι της Κυβέρνησης, βρίσκεστε σε μια αμηχανία διότι δεν είστε σε θέση να υπερασπιστείτε με σθένος ένα νομοσχέδιο το οποίο θα μπορούσε να φέρει μια ριζική τομή στην ελληνική κοινωνία. Σας είπαμε όμως από την προηγούμενη συνεδρίαση, από τη συζήτηση προ ημερησίας διατάξεως ότι θα το πάρουμε εμείς στην πλάτη μας, αν δεν μπορείτε εσείς. Είστε μπροστά σε μιαν ιστορική ευκαιρία. Την έχετε ακόμη αυτή την ευκαιρία. Να σπάσετε τη μονοκρατορία του δικαίου του αίματος. Να δώσετε την ευκαιρία να συνυπάρξει με το δίκαιο του εδάφους. Σας δίνετε η ευκαιρία να σπάσετε τον αποκλεισμό. Σας δίνετε η ευκαιρία αντί να καταστέλλετε το διαφορετικό, να το ενσωματώσετε στον κοινωνικό ιστό. Να σπάσετε όλα τα ρατσιστικά στερότυπα που δηλητηριάζουν την ελληνική κοινωνία. Μια κοινωνία που κοντεύει να ξεχάσει με αυτές τις κορώνες της μισαλλοδοξίας ότι οι παππούδες μας ήταν πρόσφυγες και οι πατεράδες μας μετανάστες.\nΔυστυχώς όμως κυρίες και κύριοι της κυβέρνησης, φαίνεται να υποχωρείτε στην πίεση των «εθνικοφρόνων πατριωτών». Το λέω αυτό γιατί είναι το μόνο θέμα που έχετε υποχωρήσει πέντε μήνες τώρα. Αυτή την υποχώρηση, αυτά τα βήματα πίσω που κάνετε. Άκαμπτοι είσαστε στην άδικη και αντικοινωνική πολιτική που εφαρμόζεται. Άκαμπτοι στη διάλυση των εργασιακών σχέσεων. Άκαμπτοι στη διάλυση του ασφαλιστικού συστήματος, άκαμπτοι στην κατάργηση του 14ου μισθού. Σε όλα άκαμπτοι. Στο μόνο που υποχωρείτε, που κάνετε βήματα πίσω είναι στο θέμα της ιθαγένειας και των πολιτικών δικαιωμάτων των μεταναστών. Εκεί σας είναι εύκολο να κάνετε βήματα πίσω, πίσω από την πίεση που δεχθήκατε από ακροδεξιές φωνές και βεβαίως εξ αιτίας και των φοβικών συνδρόμων και σεις καλλιεργείτε με την πολιτική σας και τη φρασεολογία στην οποία έχετε προσχωρήσει. Μιλάτε για λαθρομετανάστες διαρκώς και μετά θέλετε να ανοίξετε ένα νομοσχέδιο-τομή για την ιθαγένεια, λες και υπάρχουν λαθραίοι άνθρωποι. Μιλάτε για λαθρομετανάστες.\nΌταν όμως, κυρίες και κύριοι της κυβέρνησης αναγορεύεται σε επίσημο συνομιλητή σας, σε επίσημο υποστηρικτή σας τον κ. Καρατζαφέρη. Όταν έρχεται ο Πρωθυπουργός σε αυτό εδώ το Βήμα της Βουλής και του δίνει συγχαρητήρια και εύσημα διότι κρατάει υπεύθυνη στάση στο μεγάλο εθνικό θέμα της οικονομικής κρίσης, τότε να μην δυσανασχετείτε όταν δημιουργείται και όσμωση ιδεών μεταξύ σας. Και όπως σας προειδοποίησα δεν είναι το ΛΑΟΣ και ο κ. Καρατζαφέρης που έχουν προσχωρήσει στον σοσιαλισμό. Είναι η δική σας πολιτική που υιοθετεί τη βαρβαρότητα.\nΝα τους χαίρεστε λοιπόν αυτούς τους υποστηρικτές σας, τους ακούσατε χθες και τους καμαρώνατε καθʼ όλη τη διάρκεια της συζήτησης στη Βουλή. Να χαίρεστε και τους συντρόφους σας στην Αʼ Νομαρχιακή Θεσσαλονίκης κύριε Ραγκούση, τη νομαρχιακή επιτροπή του ΠΑ.ΣΟ.Κ. που έβγαλε ανακοίνωση μεταξύ των οποίων λέει: «Η ιθαγένεια θα πρέπει να απονέμεται σε αλλογενείς αλλοδαπούς με φειδώ και κατʼ εξαίρεση, δεν θα πρέπει να οδηγεί σε αλλοίωση του χαρακτήρα και του κράτους. Η ψήφος των αλλοδαπών στις εκλογές τοπικής αυτοδιοίκησης εκτός του ότι έρχεται σε ευθεία αντίθεση με το Σύνταγμα, πλήττει την εθνική μας κυριαρχία διότι παραχωρείται το δικαίωμα ψήφου σε πολίτες τρίτων χωρών οι οποίοι οφείλουν πίστη στα συντάγματα των χωρών προέλευσης και υπάρχει κίνδυνος εξυπηρέτησης ξένων συμφερόντων στις παραμεθόριες περιοχές». Αυτά λέει η νομαρχιακή σας επιτροπή.\nΚαι βεβαίως άκουσα -δεν ήμουν στην Αίθουσα- ότι τα υπερασπίστηκε πλήρως ο κ. Καρατζαφέρης. Να λοιπόν γιατί κάποιοι εκ των Βουλευτών σας, ποιον θα χειροκροτήσουν; Τον Φώτη τον Κουβέλη θα χειροκροτήσουν. Και να γιατί είναι υποκριτικό. Και αναρωτιέμαι: Πολλοί από δημοσιογραφικούς και πολιτικούς κύκλους ζητάνε –και ευλόγως ζητάνε- να υπάρξει στη Θεσσαλονίκη ένα δημοκρατικό μέτωπο που θα έρθει σε αντιπαράθεση με την κυριαρχία της συντηρητικής, υπερσυντηρητικής τριπλέτας Άνθιμου-Ψωμιάδη- Παπαγεωργόπουλου. Με ποιους; Ποιο δημοκρατικό μέτωπο ζητάτε. Με την Αʼ Θεσσαλονίκης του ΠΑ.ΣΟ.Κ. που βγάζει τέτοιες ανακοινώσεις;\nΚυρίες και κύριοι συνάδελφοι, με αυτές τις απόψεις και στο εσωτερικό σας είναι προφανές ότι δεν μπορείτε να σηκώσετε το βάρος υπεράσπισης ενός νομοσχεδίου, που υπόσχεται προοδευτική τομή στο θέμα της ιθαγένειας. Και λέω υπόσχεται, διότι έχουν γίνει σημαντικές οπισθοχωρήσεις και θα πω:\nΔεν είναι δυνατόν να σηκώσετε αυτό το βάρος, ούτε είναι δυνατόν να απαντήσετε επί της ουσίας και στην πίεση που δέχονται οι Βουλευτές σας και οι δικοί μας Βουλευτές, πίεση μέσω απειλητικών μηνυμάτων, πίεση μέσω φοβικών συνθημάτων και θα καταθέσω εδώ στη Βουλή ένα e-mail που διαδίδεται και έχει φορτώσει όλα τα ηλεκτρονικά ταχυδρομεία των Βουλευτών και της πλειοψηφίας και του ΣΥΡΙΖΑ το οποίο λέει: «Βουλευτή, η υπερψήφιση νομοσχεδίου σύμφωνα με το οποίο θα αποδίδεται η ελληνική ιθαγένεια και τα πολιτικά δικαιώματα του Έλληνα πολίτη στους αλλοεθνείς μετανάστες και στα τέκνα αυτών, είναι πράξη εσχάτης προδοσίας, κατά της ελληνικής κοινωνίας της οποίας η ποινή είναι ο θάνατος. Αν συντελέσεις στην πράξη αυτή θα εκτελεστείς. Αργά ή γρήγορα όπου και αν καταφύγεις»! Ορίστε, αυτές οι απειλές.\nΦυσικά δεν είναι δυνατόν να αντιπαρατεθείτε σε αυτές τις απειλές με τα «ναι μεν αλλά». Διότι εδώ όταν έχεις ένα θέμα έντονης κοινωνικής πόλωσης διαλέγεις πλευρά. Δεν λές «ναι μεν αλλά», να κάνουμε και δυο βήματα πίσω, μην τυχόν και χαλάσει το προξενειό με το συγκυβερνήτη τον κ. Καρατζαφέρη.\nΚαι βέβαια τα αγαπημένα παιδιά των μέσων μαζικής ενημέρωσης, οι κύριοι συνάδελφοι του Λαϊκού Ορθόδοξου Συναγερμού, έχουν πάρει φόρα συστημικής δύναμης και με αέρα ξεσαλώνουν και μέσα στην Βουλή και έξω απʼ αυτή. Και καλούν τους πατριώτες να βγουν στους δρόμους, τους Έλληνες, γιατί η πατρίδα κινδυνεύει από τους αλλοεθνείς. Την ίδια ώρα που έρχεται ο κ. Καρατζαφέρης σε αυτό το Βήμα και ειρωνεύεται, την προηγούμενη Παρασκευή, τους διαδηλωτές που απεργούν, που βρίσκονται έξω από το Κοινοβούλιο, λέγοντας ότι είναι δυο, τρεις χιλιάδες, ενώ ήταν εκατόν πενήντα χιλιάδες αυτοί που έσπευσαν να πάρουν το dvd της κ. Αλεξανδράτου. Αυτό είναι το επίπεδό σας. Μη γελάτε, αυτό είναι το επίπεδό σας.\nΤην ίδια στιγμή που ειρωνεύεστε τους Έλληνες πολίτες που διαδηλώνουν γιατί τους παίρνουν τον δέκατο τέταρτο μισθό, τους ζητάνε να βγουν στο δρόμο, γιατί η πατρίδα κινδυνεύει. Δεν κινδυνεύει η πατρίδα από τη λαίλαπα της νεοφιλελεύθερης πολιτικής, από την αφαίρεση μισθών, δικαιωμάτων, κοινωνικής ασφάλισης, συντάξεων αλλά κινδυνεύει από τους μετανάστες.\nΑφήστε τα αυτά, κύριε Ροντούλη.\nΚυρίες και κύριοι συνάδελφοι, δεν είναι άσχετα μεταξύ τους τα θέματα της ιθαγένειας και της οικονομικής πολιτικής και τα κοινωνικά θέματα με ένα μείζον θέμα που απασχολεί την ελληνική κοινωνία, όπως το μεταναστευτικό και κυρίως με το θέμα της ιθαγένειας. Είναι άρρηκτα συνδεδεμένο το θέμα της μετανάστευσης με τη νεοφιλελεύθερη πολιτική και το οικονομικό σύστημα που κυριάρχησε, βάζοντας άνθρωπο κάτω από τα κέρδη, αυτό που σήμερα ευθύνεται για την παγκόσμια οικονομική κρίση. Το υπηρετείτε, βέβαια, πιστά αυτό το σύστημα, βυθίζοντας την ελληνική οικονομία σε ύφεση.\nΑλλά δεν μπορώ να αποφύγω τον πειρασμό κάποιων σχολίων για τις γενικότερες πολιτικές και κοινωνικές εξελίξεις. Διότι βλέπω μετά την επίσκεψη του κ. Όλι Ρεν ότι μετά το παραμύθι με το δράκο της χρεοκοπίας, για το οποίο έπρεπε να θυσιάσουμε την Ιφιγένεια, να δώσουμε κοινωνικές κατακτήσεις και δικαιώματα δεκαετιών, τώρα εχουμε ένα άλλο παραμύθι. Τώρα ο δράκος δεν είναι η χρεοκοπία, είναι η ανταγωνιστικότητα, στο όνομα της οποίας ήσαστε έτοιμοι να πάρετε δέκατο τέταρτο και δέκατο τρίτο μισθό από τον ιδιωτικό τομέα, να διαλύσετε εργασιακές σχέσεις. Στο όνομα της ανταγωνιστικότητας είσαστε έτοιμοι να διαλύσετε το ασφαλιστικό σύστημα, είσαστε έτοιμοι να άρετε κοινωνικές κατακτήσεις.\nΑλλά βέβαια θα μου πείτε τι να τον κάνουμε τον δέκατο τέταρτο μισθό, τι να κάνουμε το ασφαλιστικό σύστημα, τα να κάνουμε τις κοινωνικές παροχες, όταν θα έχουμε τη δυνατότητα να πηγαίνουμε χωρίς βίζα στις Ηνωμένες Πολιτείες της Αμερικής. Μεγάλη επιτυχία! Είναι δυνατόν να διαμαρτύρεται ο Έλληνας εργαζόμενος που του παίρνουν τον δεκατο τέταρτο μισθό, αφού θα μπορεί να πάει χωρίς βίζα στη Νέα Υόρκη; Πανηγύριζαν χτες όλα τα μέσα ενημέρωσης για την ψήφο εμπιστοσύνης.\nΔεν αμφιβάλαμε ποτέ ότι θα πάρετε ψήφο εμπιστοσύνης από την κυβέρνηση των Ηνωμένων Πολιτειών. Γιʼ αυτό το οποίο αμφιβάλουμε πλέον μετά τις πολιτικές σας επιλογές της προηγούμενης εβδομάδας είναι εάν έχετε την ψήφο εμπιστοσύνης της ελληνικής κοινωνίας. Πολύ αμφιβάλλουμε. Διότι με άλλο πρόγραμμα εκλεγήκατε, άλλη πολιτική να εφαρμόσετε, τα εντελώς αντίθετα κάνετε και μας βυθίζετε σε μια βαθιά ύφεση, σε μια ύφεση από την οποία δεν θα μπορέσουμε να βγούμε και το ξέρετε πολύ καλά. Όσες μονάδες λέτε ότι θα μειώσετε το δημοσιονομικό έλλειμμα, άλλες τόσες θα μειώσετε και την ανάπτυξη και το εθνικό εισόδημα του Έλληνα πολίτη. Μη χαίρεστε λοιπόν, με τη βίζα και με την ψήφο εμπιστοσύνης του κ. Ομπάμα.\nΖητάτε τη στήριξη από το εξωτερικό ακριβώς γιατί γνωρίζετε ότι δεν μπορείτε να έχετε καμία στήριξη σε κοινωνικές δυνάμεις από το εσωτερικό. Και μη βγάζετε κορώνες για τον κ. Παναγόπουλο, διότι ο κ. Παναγόπουλος βρέθηκε και θα βρεθεί ελπίζω σε αγώνες και κινητοποιήσεις ενάντια στην πολιτική σας. Διότι είναι εύκολο να βγαίνει κανείς να προσπαθεί να κρύψει το δάσος μπροστά σε ένα δέντρο. Οι αγώνες των εργαζομένων είναι η απάντηση και θα την δείτε την απάντηση. Θα δείτε αύριο πόσο νοιάζεται η ελληνική κοινωνία για την ψήφο εμπιστοσύνης που σας εδωσε ο κ. Ομπάμα και για τη βίζα για τις Ηνωμένες Πολιτείες της Αμερικής.\nΔιότι μπορεί να πήρατε ψήφο εμπιστοσύνης από τον κ. Ομπάμα, αλλά αύριο οι εργαζόμενοι θα καταθέσουν τη δική τους πρόταση η οποία θα είναι πρόταση δυσπιστίας στην πολιτική σας και στα μέτρα που πήρατε. Και νομίζω, κύριοι της κυβέρνησης, ότι οι συμμαχίες με την ακροδεξιά δεν θα σας σώσουν σε αυτές τις εξελίξεις.\nΚυρίες και κύριοι συνάδελφοι, στην προ ημερησίας διατάξεως συζήτηση που έγινε στη Βουλή δεσμευτήκατε ότι θα πάρουμε πάνω μας την υπόθεση της υπεράσπισης μιας αναγκαίας τομής στην ελληνική κοινωνία. Και θα προσπαθήσουμε όσο μπορούμε να πιέσουμε την κυβέρνηση να μην οπισθοχωρήσει. Και βεβαίως απαντήσαμε και με την κατάθεση συγκεκριμένων τροπολογιών που επιδιώκουν το αυτονόητο. Για την απάλειψη της διάταξης περί συστατικών επιστολών, για την απάλειψη της προϋπόθεσης της νομιμότητας των δυο γονέων και την απόκτηση της ιθαγένειας από ένα παιδί που γεννήθηκε στην Ελλάδα, πήγε σχολεία στην Ελλάδα, δεν γνωρίζει άλλη γλώσσα και άλλη πατρίδα από την ελληνική. Για το δικαίωμα του εκλέγειν και του εκλέγεσθαι. Για την αλλαγή διατάξεων στις οποίες δεν μπορούν να αντεπεξέλθουν όχι οι μετανάστες, αμφιβάλλω εάν κανείς απʼ αυτούς εκεί που συγκεντρώνετε έξω και πηγαίνετε και στις συγκεντρώσεις τους, που γράφουν πανό: «Έλληνας γενιέσαι» με ένα «ν», οι ελληνάρες αυτοί, αν θα μπορούσαν να ανταπεξέλθουν σε αυτές τις διατάξεις που βάζετε για τους μετανάστες.\nΔεν παραγνωρίζουμε πως είναι δύσκολο μια κοινωνία που μέχρι πριν μερικές δεκαετίες είχε παράδοση στην αφαίρεση της ιθαγένειας, να προχωρήσει έτσι εύκολα στην παραχώρηση της ιθαγένειας σε όσα παιδιά γεννήθηκαν ή μεγάλωσαν εδώ και το επιθυμούν. Δεν παραγνωρίζουμε πως η δύναμη, ιδίως σε περιόδους κρίσης, όσων επενδύουν σε φοβικά σύνδρομα και επιχειρηματολογούν με όπλο την πατριδοκαπηλία, δεν είναι αμελητέα.\nΈχουμε όμως την πεποίθηση ότι η συντριπτική πλειοψηφία, προοδευτική πλειοψηφία της ελληνικής κοινωνίας πιστεύει ότι είμαστε έτοιμοι για μια μεγάλη τομή. Και το σύνθημα το οποίο πριν από τέσσερις μέρες, την προηγούμενη Παρασκευή, η κοινοβουλευτική ομάδα του ΣΥΡΙΖΑ επιχείρησε να βγάλει έξω στο περιστύλιο του Κοινοβουλίου λέγοντας τι; Λέγοντας Όποια και αν είναι η ερώτηση, άνθρωπος είναι η απάντηση. Και μας εμπόδισαν οι δυνάμεις της φρουράς της Βουλής διότι, λέει, ατιμάσαμε το Κοινοβούλιο και την ελληνική δημοκρατία με αυτό το σύνθημα. Μπράβο! Μπράβο τους για την πράξη τους.\nΑυτό, λοιπόν, το σύνθημα είναι που αρμόζει ως κατακλείδα σε μια τέτοια συζήτηση. Βεβαίως ξέρουμε ότι όταν κυριαρχούν τα πολιτικά παιχνίδια η ανθρωπιά πάει περίπατο.\nΚαι κύριοι του ΛΑΟΣ, μη στεναχωριέστε, δεν σας κατηγορούμε ότι έχετε έλλειμμα ανθρωπιάς. Λέμε ότι είστε πολιτικοί απατεώνες. Κοιτάξτε, καταθέτω στη Βουλή: Ο κ. Καρατζαφέρης σε συνέντευξή του στα «ΝΕΑ» το 2007 είχε πει ότι πρέπει επιτέλους τα παιδιά που γεννιούνται στην Ελλάδα να νομιμοποιούνται, να αποκτούν την ελληνική ιθαγένεια.\nΕπί δυόμισι χρόνια κουβέντα δεν είπατε γιʼ αυτό. Συμφωνούσατε;\nΚυρίες και κύριοι της κυβέρνησης οι δρόμοι είναι δυο. ΄Η επιλέγετε τα συντηρητικά αντανακλαστικά και τους φόβους του πολιτικού κόστους και ταυτίζεστε με το ΛΑΟΣ και τη Νέα Δημοκρατία ή επανέρχεστε στην αρχική διαβούλευση ταυτιζόμενοι με τις προοδευτικές δυνάμεις. Ή θα γυρίσουμε πίσω και από τα πρώτα Συντάγματα και επαναστατικά διατάγματα αυτής της χώρας ή θα πάμε επιτέλους μπροστά για μια άλλη κοινωνία, όπου στο επίκεντρο θα είναι οι άνθρωποι και οι ανάγκες τους, όπου θα πρυτανεύσει η κοινωνική αλληλεγγύη ιδιαίτερα σε μια περίοδο κρίσης. Αυτό είναι το δίλημμα.\nΑυτό είναι το πραγματικό δίλημμα: σοσιαλισμός ή βαρβαρότητα; Όχι τα ψευδεπίγραφα που θέτατε προεκλογικά για να τα αλλάξετε μετά τις εκλογές.\nΕμείς λοιπόν, θα τη δώσουμε αυτή τη μάχη, η μάχη αυτή τώρα αρχίζει στην ελληνική κοινωνία. Θα ψηφίσουμε επί της αρχής «ναι» και θα καταψηφίσουμε τα άρθρα εκείνα του νομοσχεδίου με τα οποία έχουμε πλήρη αντίθεση.\nΚαι σας καλούμε να επανέλθετε στις αρχικές σας προτάσεις και θα συνεχίσουμε τη μάχη και μετά τη ψηφοφορία στη Βουλή, διότι στην κοινωνία κερδίζονται τα μεγάλα βήματα προς τα εμπρός.


Οι καύσωνες βοήθησαν στον έλεγχο του δάκου – παραμένει όμως ο κίνδυνος δακοπροσβολών – Γαργαλιάνοι Online – Οι ειδήσεις και τα νέα της Μεσσηνίας στην ώρα τους!\nΑρχική/Αγροτικά/Οι καύσωνες βοήθησαν στον έλεγχο του δάκου – παραμένει όμως ο κίνδυνος δακοπροσβολών\nΟι καύσωνες βοήθησαν στον έλεγχο του δάκου – παραμένει όμως ο κίνδυνος δακοπροσβολών\nΟι καύσωνες που επικράτησαν τις τελευταίες βδομάδες σε διάφορες περιοχές της χώρας, μπορεί να προκάλεσαν ζημιές σε κάποιες καλλιέργειες και να συρρίκνωσαν τους καρπούς στις ίδιες τις ελιές που βρίσκονται σε φτωχά σε υγρασία εδάφη, είχαν όμως και κάποιες θετικές επιδράσεις!\nΣχετικώς, σε ανάρτηση στην ιστοσελίδα του Συνδέσμου Ελαιοκομικών Δήμων Κρήτης, αναφέρονται τα εξής:\n«Και μια από αυτές, ασφαλώς μπορεί να είναι η διακοπή ή αναστολή της βιολογικής δραστηριότητας του δάκου, στις περιοχές όπου οι θερμοκρασίες ξεπέρασαν ορισμένα όρια. Αυτό φάνηκε ήδη από τις ενδείξεις των δακοπαγίδων οι οποίες, σχεδόν σε όλες τις περιοχές, παρουσίασαν πολύ χαμηλές δακοσυλλήψεις, αλλά και από την αναστολή της επέκτασης των δακοπροσβολών.\nΒέβαια στην εξέλιξη αυτή, σημαντικά πρέπει να συνέβαλαν και οι ψεκασμοί που διενεργήθηκαν, σχεδόν σε όλες τις περιοχές κατά το 2ο δεκαπενθήμερο του Αυγούστου, μετά την έξαρση των δακοσυλλήψεων που εμφανίστηκε σε περιοχές του Ηρακλείου και άλλων περιοχών της Κρήτης.\nΠρέπει όμως να σημειωθεί ότι οι «δακοκτονικές» δράσεις των καυσώνων, οπωσδήποτε έχουν σημαντική, άλλα κάπως διαφοροποιημένη αποτελεσματικότητα από τους ψεκασμούς της δακοκτονίας. Όταν ενσκήψουν σε κάποια περιοχή επικρατούν, όχι μόνο στους ελαιώνες, άλλα σε όλες γενικά τις εκτάσεις. Έτσι, δεν κάνουν τις σημαντικές εξαιρέσεις που συνήθως γίνονται για ποικίλους λόγους κατά την εφαρμογή της κρατικής δακοκτονίας (βλ. sedik.gr ΕΛΑΙΟΝΕΑ 6&27/8/20).\nΕπομένως η δράση των καυσώνων είναι γενικότερη και πλέον εκτεταμένη. Από την άλλη πλευρά η «δακοκτονική» δράση των καυσώνων, σύμφωνα με την βιβλιογραφία αλλά και με ειδικούς επιστήμονες, επικεντρώνεται περισσότερο στα πρώτα στάδια του εντόμου, δηλαδή στα αυγά και τις προνύμφες α’ σταδίου (μικρά σκουλήκια) τα οποία νεκρώνονται σε θερμοκρασίες υψηλότερες από 35οC.\nΕπομένως δακοπροσβολές που βρέθηκαν στα στάδια αυτά κατά τους πρόσφατους καύσωνες πρέπει να περιορίστηκαν δραστικά.\nΩστόσο, η δράση των υψηλών θερμοκρασιών στα τέλεια έντομα είναι λιγότερο επιβλαβής. Η δραστηριότητα τους (μετακινήσεις, ωοτοκία) απλά αναστέλλεται σε θερμοκρασίες από 35οC και πάνω, ενώ θνησιμότητα τους παρατηρείται μετά τους 45οC.\nΣυμπερασματικά. η συνδρομή των καυσώνων, όπου σημειώθηκαν, θα λειτουργήσει ως ένας ψεκασμός κάλυψης για τα πρώτα στάδια του Δάκου. Δεν πρέπει όμως να οδηγήσει σε εφησυχασμό γιατί με την λήξη τους και την επάνοδο δροσερότερων ημερών, οι Δάκοι που διασώθηκαν, φυσιολογικά, θα επανέλθουν!\nΚαι ο αναπτυγμένος και «λαδωμένος» πλέον ελαιόκαρπος θα αποτελέσει εύκολη λεία για αυτούς. Επομένως προσοχή. Ο εχθρός είναι εδώ!».


Ήμουν, είμαι και θα είμαι ο καλύτερος στο στοίχημα! Ave moi!\nYou are at:Home»Στοίχημα»Blogging»Ήμουν, είμαι και θα είμαι ο καλύτερος στο στοίχημα! Ave moi!\nBy Jim Makos on\t 16 Μαΐου 2014 Blogging, Στοίχημα\nΚάνοντας ένα διάλειμμα μετά τη… χθεσινή υπερπαραγωγή που θα ζήλευαν όλα τα κινηματογραφικά στούντιο της υφηλίου, σήμερα θα βαρύνουμε λίγο το κλίμα, με ίντριγκα, πάθος και ένταση. Κι αυτό γιατί θα βγάλουμε να τις μετρήσουμε… Ξέρετε, τις γνώσεις μας στο στοίχημα. Γιατί αγαπητοί μου, πρέπει επιτέλους να δοθεί απάντηση στο φλέγον ερώτημα:\nΠοίος ξέρει τα περισσότερα στο στοίχημα;\nΤο Aftermath ενός κειμένου που θα θαύμαζε κι ο Joseph Pulitzer\nΞέρω περισσότερα από εσάς στο στοίχημα;\nΠοίος, σας ερωτώ.\nΠροφανώς το κείμενο δεν φιλοδοξεί να περιληφθεί σε κάποια βιβλιογραφία πανεπιστημιακών εργασιών, όπως αυτές που είδαμε πρόσφατα. Στόχος είναι να γίνει λίγο… τζερτζελές, να σατιρίσουμε, να αστειευτούμε. Γιατί εγώ, ως μεγάλος και τρανός Τζιμ Μάκος με το όνομα, που ούτε ο παπάς δεν ξέρει ότι με βάφτισε έτσι, που με ξέρει και η τελευταία μαρίδα της θάλασσας, δεν μπορώ να δω το συγκεκριμένο θέμα σοβαρά.\nΉ έστω τόσο σοβαρά όσο το βλέπουν άλλοι ή πιθανόν κι εσείς.\nΔιαπίστωσα πριν λίγη ώρα ότι το άρθρο που έγραψα περί αποτελεσματικότητας της αγοράς, έχει πυροδοτήσει μια συζήτηση στο φόρουμ του MatchMoney. Ναι, ναι, το λινκ θα σας πάει στη συζήτηση. Πατήστε το. Δεν είναι διαφήμιση. Ανιδιοτελώς το βάζω! Θα ανοίξει νέο παράθυρο. Μετά ΑΝ θέλετε, επιστρέφετε εδώ. Αν θέλετε. Δεν είναι υποχρεωτικό. Όποιος θέλει μπαίνει, όποιος θέλει φεύγει.\nΔεν είναι η πρώτη φορά που συνταράσσω το χώρο του στοιχήματος συθέμελα και φέρνω στο προσκήνιο απόκρυφα μυστικά της βαριάς βιομηχανίας των τυχερών παιχνιδιών. Άλλωστε έχω συνηθίσει πλέον μετά από τόσα και τόσα χρόνια σκληρής δουλειάς στο υπόγειο αλυσοδεμένος με το ηλεκτρονικό θηρίο, καμιά 200 μέτρα μες στη Γη, η κάθε μου λέξη να είναι πιο βαριά κι από ιρίδιο, αντηχώντας μέχρι εκεί που ακόμα κι ο Μάρκο Πόλο θα έστηνε στοιχήματα!\nΕίναι όμως από τις «πρώτες» φορές που θα δώσω συνέχεια σε μια τέτοιου είδους συζήτηση, κινδυνεύοντας να παρεκτραπώ από τη φιλοσοφία του blog. Ας όψεται… Μέχρι πότε θα παραμένει σιωπηλός ο Νο.1 φόβος και τρόμος των ιντερνετικών και μη εταιριών στοιχήματος; Μέχρι πότε θα δέχεται τη λάσπη, κυρίες και κύριοι, που του εκτοξεύουν από χίλιες δυο μεριές αυτού του κακόβουλου διαδικτύου;\nΜέχρι πότε, σας ερωτώ;\nΚυρίως όμως σας ερωτώ:\nΞέρω πώς να κερδίσετε ΕΣΕΙΣ στο στοίχημα; Ξέρω πως θα γίνετε ΕΣΕΙΣ καλύτεροι στο στοίχημα; Ξέρω πώς πρέπει να ποντάρετε ΕΣΕΙΣ για να έχετε μια ελπίδα να κερδίσετε; Ξέρω;\nΌχι βέβαια, ΕΣΕΙΣ ξέρετε. Εσείς και μόνο εσείς γνωρίζετε τι πρέπει να κάνετε για να κερδίσετε στο στοίχημα. Κι αυτό είναι το μόνο που πρέπει να κρατήσετε από το γελοίο αυτό κείμενο.\nΓιατί το κείμενο αγγίζει τη γελοιότητα. Κι από θέμα γραφής αλλά κι από θέμα… θέματος!\n[quote type=”center”]Ποιος ξέρει τα περισσότερα στο στοίχημα; Ποιος είναι ο καλύτερος στο στοίχημα;[/quote]\nΙδέα δεν έχω. Σίγουρα δεν είμαι εγώ αυτός, αλλά ούτε και το επιδιώκω. Όντως, με τόσα άρθρα για το στοίχημα που δεν περιορίζονται στο πόσες… στεκιές να ρίξουμε στο επόμενο στοίχημα, έχω γράψει και δυο αράδες, που ίσως έφεραν το Άγιο Φως του στοιχήματος για κάποιους από εσάς. Άλλους πάλι να τους έριξαν ακόμα πιο βαθιά στο βούρκο.\nΔεν είναι τυχαίο που έγραψα όμως ότι ο blogger του στοιχήματος είναι παρεξηγημένος και πως ο καλύτερος tipster είστε εσείς ο ίδιος.\nΦυσικά και δεν απολογούμαι για τα κείμενα που έχω γράψει. Απολογείται ρε γατάκια ποτέ ο αλάνθαστος, ο τεράστιος, ο γίγαντας, ο θρύλος, ο καρχαρίας, το βουνό; Όχι βέβαια, αν εσάς δε σας κόβει δυο δράμια μυαλό να αντιληφθείτε τα πολύτιμα μυστικά που σας έχω δώσει έτσι… ΔΩΡΕΑΝ… Αχάριστοι. Τεμπέληδες. Εγώ μετά σας φταίω;\nΤη φουκαριάρα τη μάνα μου δε τη σκέφτεστε βρε αχαΐρευτοι που θα μπει στο λινκ του Matchmoney (ιιιιιιιιχ, δεύτερο λινκ στην ίδια πηγή, μπλιαχ!) και θα διαβάσει, άκουσον άκουσον, πως ο γιόκας της ΔΗΘΕΝ έκανε ΛΑΘΟΣ (ιιιιιιιιιιιιιιιιιιιιχ) και ΚΩΛΟΤΟΥΜΠΑ, ξαφνιασμένος από την έρευνα ενός φοιτητάκου;\nΤο φάγατε το κουτόχορτο σαΐνια; Ρε, κάνει λάθος ποτέ ο Legend;\nΚαι μιλάμε για πανάρχαια έρευνα, έρευνα που βρέθηκε σε ανεξερεύνητη, παγωμένη σπηλιά της Ανταρκτικής, χρονολογημένη περίπου, χοντρά χοντρά, σχετικά κοντά θα έλεγα στην Εποχή του Χαλκού. Να, κάπου εκεί, μεταξύ τόσων και τόσων εκατομμυρίων χρόνων. Μην ανοίγω τη Wikipedia τώρα και σας καραφλιάσω πάλι με τις ανεξάντλητες γνώσεις μου. Γνώσεις που – wait for it – ΑΝΤΛΩ ΑΠΟ ΑΛΛΟΥΣ.\nΈλα, γίνονται αυτά; Δε γεννήθηκα μαθημένος; Φέρνω γνώση από ξένα συγγράμματα; Δηλαδή, θέλετε να μου πείτε πως αυτή τη γνώση που έχω μεταλαμπαδεύσει στα πέρατα του Γαλαξία (and beyond) και θα μείνει παρακαταθήκη στα δισέγγονά σας, δεν είναι δικό μου δημιούργημα; Δικό μου παιδί; Με σκοτώνετε με την αυθάδειά σας. Αχάριστοι (δις). Σαρδανάπαλοι.\nΑγαπητά μου παιδιά, όχι, το θέμα δεν είναι ποιος είναι ο καλύτερος στο στοίχημα. Το θέμα είναι να είσαι ευτυχισμένος και χαρούμενος στη ζωή σου. Αν γίνοντας ο καλύτερος στο στοίχημα σε κάνει ευτυχισμένο, μπράβο σου. Να ξέρεις όμως ότι κάπου, κάποτε, κάποιος άλλος θα είναι καλύτερος από εσένα. Κι από εκείνον κάποιος άλλος. Εξελίσσεται ο κόσμος.\nΚαι πάλι, δε γίνεται σύγκριση για την… καλυτερότητα στο στοίχημα.\nΚι αυτό, γιατί πώς μπορούμε να συγκρίνουμε ποιος ξέρει τα περισσότερα στο στοίχημα; Πώς θα μετρήσουμε ποιος είναι ο καλύτερος στο στοίχημα; Με τα λεφτά, με τα κέρδη; Με το ROI και με το γιλλλλντ (κιτς κιτς κιτς); Με τις δημοσιεύσεις και τα επιστημονικά άρθρα στο Discover Στοίχημα;\nΚαι στο κάτω κάτω της γραφής, ας βγάλεις περισσότερα από εμένα. Ας τους πάρεις τα σώβρακα. Ας βγάλεις τα περισσότερα από όλους. Ας πάρεις και δυο διδακτορικά στο στοίχημα. Γιατί να με απασχολεί περισσότερο από ό,τι σε απασχολεί εσένα πόσα ξέρω εγώ από στοίχημα; Εγώ ξέρω αυτά. Νάτα. Τα γράφω στο ίντερνετ.\nΣυμφωνείς, διαφωνείς, ελεύθερα. Για αυτό σου ζητώ τη γνώμη σου στο τέλος των άρθρων. Για να μου πεις πώς σου φάνηκαν. Αλλιώς χέστηκα. Τα έγραψα και τελείωσα. Και η ζωή συνεχίζεται.\nΕγώ αυτά έχω διαβάσει, αυτά σου λέω, αυτά νομίζω ΚΑΤΑ ΤΗ ΓΝΩΜΗ ΜΟΥ ότι πρέπει να ξέρεις κι εσύ, ειδικά αν τώρα ξεκινάς να ασχολείσαι με το στοίχημα. Διάβασε κι αλλού και συγκράτησε αυτά που πιστεύεις ότι αξίζει να κρατήσεις. Δεν αναγκάζω κανέναν να συγκρατήσει τα δικά μου.\nΑπλά να ξέρετε όλοι εσείς ότι καταγράφεται η τοποθεσία σας με το που μπαίνετε στο blog. Just sayin’.\nΣε παρασύρω με τίτλους όπως μάθε να κερδίζεις στο στοίχημα; Ε πώς αλλιώς να τραβήξω την προσοχή σου (και του Google) για να διαβάσεις κάτι, που νομίζω ότι καλό θα ήταν να έχεις υπόψη σου; Κάπως πρέπει να ξεχωρίσω αυτό που κάνω (που είναι να γράφω, υπόψιν). Αν έβαζα τίτλο:\nΛες να τα καταφέρω στο στοίχημα αν έχω κάποιο πλάνο;\nΘα έμπαινες να το διαβάσεις; Θα έμπαινες αλητάκο, γιατί θα έβλεπες το τιτανοτεράστιο όνομά Μου φάτσα-κάρτα και θα έμπαινες να πάρεις ελάχιστη από την ανεξάντλητη σοφία μου!\nΑλλά να, βάζω και λίγο πομπώδεις τίτλους γιατί ακόμα κι ένας γίγαντας σαν την πάρτη μου, πρέπει να σκύβει στον Άτλαντα. Τον Google και την παρέα του. Εντάξει, μπορεί να μη ζει κανείς από αυτό εδώ το blog (ιιιιιιιιιιιιιιιιιιχ, ντροπή μας που δε γίναμε πλούσιοι από το blogging), αλλά δε γράφουμε και στα ντουβάρια (είπα «στα», όχι «για τα»). Θέλουμε να δει και κανένας Χριστιανός (και μη) τι %#%^ γράφουμε σ’αυτή τη γωνιά.\nΛοιπόν, ωραία τα είπαμε, ακόμα καλύτερα φυσικά τα έγραψα (οι καλλιτέχνες μετά θάνατον αναγνωρίζονται, μαμά).\nΘυμίζω για τους θερμόαιμους, ότι δεν έχουμε να χωρίσουμε τίποτα μεταξύ μας, όλοι παίκτες είμαστε με αγάπη και μεράκι για τα τυχερά παιχνίδια που θέλουμε να πάψουν να είναι τυχερά! Αν κάποιοι από εσάς έχετε λύσει όλους τους γρίφους, με γεια σας με χαρά σας. Αν θέλετε να συγκρίνετε τις γνώσεις σας, βρείτε ανθρώπους να το κάνετε.\nΑν από την άλλη επιθυμείτε να προσθέστε την άποψή σας και να γίνει μια πολιτισμένη κουβέντα μπας και βελτιωθούμε όλοι πρώτα σαν άνθρωποι και μετά σαν παίκτες, θα βρείτε αρκετά θέματα στο blog ή στην κοινότητά μας στο Google+ να το κάνετε. Μπορείτε και σε άλλα blogs ή forum, αλλά το καλό που σας θέλω, μείνετε εδώ. Άλλωστε πού να πάτε, όταν εδώ υπάρχει ο ένας… ο μοναδικός… ο ανεπανάληπτος… ο…\nPrevious ArticleΠοντάρισμα: Πώς αλλάζει σε στοιχήματα ταυτόχρονων αγώνων;\nNext Article Ερμηνείες του “ξεπουλήματος” ομολόγων λίγο πριν τις εκλογές


Ιδιωτικό Δημοτικό Σχολείο "Ι.Μ.ΔΕΛΑΣΑΛ": Ιανουαρίου 2012\nΣυνάντηση των εκπροσώπων του προγράμματος Comenius τον Φεβρουάριο. Εικόνες από την προετοιμασία της Έκθεσης Ζωγραφικής!\nΕτικέτες Νέα - Καλλιτεχνικά, Νέα - Στ' τάξη, Comenius 2010-2012\nΔημιουργία Δέντρου με ανακυκλώσιμα υλικά για το πρόγραμμα του Comenius υπό την καθοδήγηση της κ. Άννας Δήμου\nΘέλετε να δείτε τα καταπληκτικά μέρη που επισκέφτηκε ο αγαπημένος ήρωας Flat Stanley της Δ΄ δημοτικού; Τότε ρίξτε μια ματιά στα παρακάτω ταξιδιάρικα βίντεο!\nΤα “10 χρόνια γιορτάζει” φέτος το club χιονοδρομίας του Κολλεγίου ΔΕΛΑΣΑΛ!\nΟι βασικοί στόχοι του club είναι:\nα) η γνωριμία των μαθητών με το υπέροχο άθλημα της χιονοδρομίας,\nβ) η κατάκτηση σε κάθε ανάβαση συγκεκριμένων τεχνικών δεξιοτήτων ώστε να επιτευχθεί σταδιακά η αυτονομία των μαθητών στο άθλημα του σκι,\nγ) η επαφή των παιδιών με την πανέμορφη φύση των χιονοδρομικών κέντρων και\nδ) η ενίσχυση της παρέας και της συντροφικότητας καθώς και η δημιουργική απασχόληση των παιδιών στον ελεύθερό τους χρόνο.\nΗμερολόγιο Χιονοδρομικών Εξορμήσεων Club Χιονοδρομίας “ΔΕΛΑΣΑΛ”\n> Σάββατο, 14 Ιανουαρίου 2012 στο Σέλι\n> Σάββατο, 21 Ιανουαρίου 2012 στο Σέλι\n> Σάββατο, 28 Ιανουαρίου 2012 στα 3-5 Πηγάδια Νάουσας\n> Σάββατο, 4 Φεβρουαρίου 2012 στα 3-5 Πηγάδια Νάουσας\n> Σάββατο, 11 Φεβρουαρίου 2012 στα 3-5 Πηγάδια Νάουσας\n> Τριήμερη εξόρμηση 18,19 & 20 Φεβρουαρίου 2012 στο Πισοδέρι Φλώρινας\nΤο προηγούμενο Σάββατο, 14 Ιανουαρίου, μία ομάδα μαθητών μαζί με έμπειρους εκπαιδευτές του σκι επισκέφτηκαν το πανέμορφο Σέλι και πέρασαν φανταστικά!!!\nΟργάνωση Συνεδρίου για την “Ασφάλεια στο Διαδίκτυο” στις 8 Φεβρουαρίου στην Αίθουσα Εκδηλώσεων του Κολεγίου με τη συμμετοχή εκλεκτών προσκεκλημένων, καθώς και των μαθητών του σχολείου μας. Στο πλαίσιο της διοργάνωσης του συνεδρίου οι μαθητές μας, με την καθοδήγηση των καθ. Πληροφορικής και των τριών βαθμίδων, έχουν αναλάβει την εκπόνηση εργασιών οι οποίες θα παρουσιαστούν από τους ίδιους την ημέρα του συνεδρίου. Για περισσότερες πληροφορίες μπορείτε να ακολουθήσετε τον παρακάτω σύνδεσμο: http://delasalle-saferinternet2012.blogspot.com/ (Blog Συνεδρίου)\nΕτικέτες Δραστηριότητες, Νέα - Αγγλικά, Νέα - Ε' τάξη, Νέα - Καλλιτεχνικά, Νέα - Πληροφορική\nΣτις 22 Δεκεμβρίου 2012, πραγματοποιήθηκαν για τέταρτη συνεχή χρονιά, οι εξετάσεις της σχολής του Tae Kwon Do του κολλεγίου ΔΕΛΑΣΑΛ.\nΣτις εξετάσεις παραβρέθηκε ο κ. Νίκος Λεούσης, επίσημος εξεταστής της ομοσπονδίας του Tae Kwon Do. Οι αθλητές μας, άριστα προετοιμασμένοι, κατάφεραν να περάσουν με επιτυχία όλες τις δοκιμασίες και να κερδίσουν επάξια τη ζώνη του επιπέδου τους, καθώς επίσης και το δίπλωμα της ομοσπονδίας του Tae Kwon Do. Θερμά συγχαρητήρια αξίζουν τόσο τα παιδιά, όσο και ο προπονητής τους κ. Παναγιώτης Βουλινός για την εξαιρετική παρουσίασή τους!\nΣυνεχίζοντας το Πρόγραμμα της Πυξίδας με τίτλο «Το σπίτι των παιδιών», η Γ’ Δημοτικού αποφάσισε πως ήρθε η ώρα να κατασκευάσει αυτό το σπίτι!\nΤα παιδιά συμφώνησαν ότι μέσα σε αυτό, ο καθένας θα είναι ελεύθερος να μιλήσει για αυτά που τον απασχολούν και για τα συναισθήματα του. Έτσι όλα τα παιδιά εργάστηκαν σε ομάδες και κατασκεύασαν σε χαρτόνια τα δικά τους σπίτια. Στη συνέχεια κατέγραψαν όλα τα συναισθήματα για τα οποία θα ήθελαν να μιλήσουν : αγάπη, ζήλεια, εγωισμός, ευτυχία, χαρά, μοναξιά, αδιαφορία, στοργή…\nΕτικέτες Δραστηριότητες, Νέα - Γ' τάξη\nΕπίσκεψη των ειδικών συνεργατών της παιδαγωγικής ομάδας του «Αρκτούρου» στο Σχολείο μας\nΠώς και πώς περίμεναν οι μαθητές της Α’ τάξης την επίσκεψη των ειδικών συνεργατών της παιδαγωγικής ομάδας του «Αρκτούρου» στο Σχολείο μας, την Παρασκευή, 16 Δεκεμβρίου 2011.\nΣε ένα πολύ δημιουργικό δίωρο τα παιδιά κατασκεύασαν σελιδοδείκτες με θέμα την αρκούδα και το λύκο, έφτιαξαν το γιγάντιο παζλ της αρκούδας και φόρεσαν τις μάσκες τους παριστάνοντας τους λύκους και τις αρκούδες που απειλούνται με αφανισμό!\nΣτο τέλος παρακολούθησαν ενημερωτική προβολή με θέμα την προστασία του δάσους και την πολύτιμη προσφορά του στον άνθρωπο και στα ζώα.\nΗ ημέρα τελείωσε με απόλυτο ενθουσιασμό από όλους μαθαίνοντας πόσο σημαντικό είναι να αγαπούμε και να προστατεύουμε τους φίλους μας τα ζώα.\nΗ αρκούδα και ο λύκος\nσ’ ένα δάσος πολύ πυκνό,\nσυναντήθηκε ένας λύκος\nμε μια αρκούδα, δυστυχώς!\nΜίσος είχαν φοβερό\nκαβγάς φαινόταν θα γινόταν,\nτρομερός, πολύ μεγάλος.\nΞάφνου όμως σαν σκιά,\nμια μεγάλη πυρκαγιά\nεμφανίζεται να φάει\nκαι τους δυο μες το μαγκάλι.\nΑμέσως σταμάτησαν να καβγαδίζουν\nνα τρέξουν να σωθούνε\nαπό τη μεγάλη καταστροφή.\nΈτσι σώθηκαν από τη φωτιά\nκαι υπόσχεση έδωσαν τελικά,\nπως ό,τι κι αν συμβεί,\nφίλοι θα μείνουν στη ζωή.\nΗ αρκούδα κι ο λύκος\nαπό τότε έζησαν καλά,\nμα τους υιοθετήσαμε κι εμείς,\nγια κάθε σιγουριά.\nΚαι ήρεμοι είμαστε από τότε\nστο σχολειό μας, το «ΔΕΛΑΣΑΛ»!.\n«Καλήν εσπέραν άρχοντες...» τραγούδησαν οι μαθητές της Α’ τάξης σε όλους τους συμμαθητές τους μια μέρα πριν αποχωριστούμε για τις χριστουγεννιάτικες διακοπές μας.\nΜαζί με τις δασκάλες τους ευχήθηκαν από καρδιάς «Καλά Χριστούγεννα!» και «Καλή Χρονιά!».\nΣήμερα, με την τάξη μου επισκεφθήκαμε το Γενί Τζαμί.\nΜάθαμε ότι παλιά, το Γενί Τζαμί ήταν Ισλαμική εκκλησία ενώ σήμερα λειτουργεί ως μουσείο.\nΜόλις μπήκαμε, είδαμε ένα video που έδειχνε Δερβίσιδες να χορεύουν. Οι Δερβίσιδες φορούσαν μακριές φούστες με έντονα χρώματα και τεράστια καπέλα. Μετά , η ξεναγός μας έδειξε ένα δέντρο με χρυσά φύλλα. Αργότερα, είδαμε ένα έργο που έμοιαζε με πελώριο κουκούλι το οποίο συμβόλιζε τους μετανάστες.\nΣτον επάνω όροφο, μπήκαμε μέσα σ’ένα ξύλινο κουτί που θύμιζε ένα μικρό σπίτι . Εκεί καταλάβαμε πώς είναι να ζει κανείς σε ένα σπίτι χωρίς ρεύμα, μόνο με το φως των κεριών. Τέλος, είδαμε ζωγραφισμένους δικτάτορες. Ήταν, πραγματικά, πολύ περίεργοι!\nΗ επίσκεψή μας στο μουσείο τελείωσε με τον πιο δημιουργικό τρόπο: γίναμε ομάδες και ζωγραφίσαμε τους δικούς μας, αστείους δικτάτορες και πήραμε τα έργα μας στο σχολείο για να διακοσμήσουμε την τάξη μας.\nΉταν μια πολύ ωραία εκδρομή!\nΤα παιδιά της Τρίτης Δημοτικού συμμετείχαν σε ένα πολύ ενδιαφέρον πρόγραμμα με θέμα την ανακύκλωση στη διάρκεια του οποίου έπαιξαν κουκλοθέατρο με φιγούρες που τα ίδια δημιούργησαν και κατασκεύασαν κάδους ανακύκλωσης για τις τάξεις τους. Μέσα από όλα αυτά, τα παιδιά διασκέδασαν αλλά και ευαισθητοποιήθηκαν σε θέματα που αφορούν το περιβάλλον και την προστασία του.\nΤην Πέμπτη 30 Νοεμβρίου μας επισκέφτηκε στο σχολείο η κυρία Κωνσταντίνα Καπανίδου και μας παρουσίασε το βιβλίο «Ένας δεινόσαυρος στο μπαλκόνι μου». Στο βιβλίο αυτό ένας δεινόσαυρος εμφανίζεται στο μπαλκόνι ενός παιδιού, του Γιάννη, και μαζί ταξιδεύουν στα μνημεία της Θεσσαλονίκης.\nΑρχικά είδαμε και μάθαμε για τα μνημεία της πόλης μας για παράδειγμα τον Λευκό Πύργο, την Καμάρα, την Αγία Σοφία και τη Ροτόντα.\nΣτη συνέχεια η κυρία Κωνσταντίνα μας πρότεινε να περιγράψουμε με κινήσεις του σώματος μας όλα τα μνημεία. Η Καμάρα σχημάτιζε ένα μεγάλο, χοντρό τόξο και η μεγάλη αυλή της Αγίας Σοφίας ήταν το μέρος όπου κοιμόντουσαν πολλοί άστεγοι άνθρωποι. Διασκεδάσαμε πολύ με αυτό το παιχνίδι και μάθαμε πολλά πράγματα.\nΣτο τέλος ζωγραφίσαμε σε ένα κανονικό χαρτί και σε ένα ριζόχαρτο ένα σπίτι του μέλλοντος και ένα παιχνίδι μας που θα θέλαμε να ανακαλύψουν στο μέλλον οι αρχαιολόγοι. Επίσης η κυρία μας μας ζήτησε να ζωγραφίσουμε σε ένα χαρτί τρία από τα μνημεία που μάθαμε και μας έκαναν εντύπωση και από κάτω να γράψουμε δύο προτάσεις με πληροφορίες για το κάθε μνημείο.\nΔιασκέδασα πολύ με όλα όσα κάναμε αλλά αυτό που μου άρεσε περισσότερο ήταν ότι μάθαμε για τα μνημεία της πόλης μας μέσα από το παιχνίδι!!!\nΣπυριδοπούλου Ζωή, Παππάς Θωμάς, Καραγιαννούδη Βασιλική, Παππάς Στέφανος


Ζεστό κρασί, το ρόφημα του χειμώνα που κάνει καλό στο κρύωμα, το μπούκωμα, τον βήχα, στην παρέα - Askitikon\nΑρχική Ιάματα Διάφορα Ζεστό κρασί, το ρόφημα του χειμώνα που κάνει καλό στο κρύωμα, το...\nΈνα πολύ καλό ρόφημα είναι το ζεστό κρασί. Μάλιστα μπορεί να είναι ένα καλό φάρμακο για το κρυολόγημα.\nΑν έχετε κρυώσει, στάζει η μύτη ή σας βασανίζει ο βήχας, μαζί με τα άλλα φάρμακα που παίρνετε, σκεφτείτε και ένα εντελώς φυσικό φάρμακο, το ζεστό κρασί με πολλά μπαχαρικά. Ξεμπουκώνει και ανακουφίζει.\nΤο ζεστό κρασί έρχεται αιώνες πριν σαν τεχνική για να μη χαλάει το κρασί βάζοντας μπόλικα μπαχαρικά που έσωζαν την κατάσταση λόγω κακής εμφιάλωσης.\nΕίναι ένα από τα συνηθέστερα ποτά που σε αρκετές χώρες του βορρά συνδέονται παραδοσιακά με το χειμώνα και τα Χριστούγεννα ενώ πέραν του ότι έχει υπέροχη γεύση είναι εύκολο και στην ετοιμασία του.\nΙδανικό για να ζεσταθείς τα κρύα χειμωνιάτικα βράδια απολαμβάνοντάς το παρέα με καλούς φίλους. Το ζεστό κρασί, το βρίσκεις παντού, και φυσικά είναι το ποτό των Χριστουγέννων. Glühwein – γκλουβάιν, σημαίνει λαμπερό κρασί για τους Γερμανούς και για τους Βρετανούς mulled wine.\nΗ γενική κατηγορία είναι τα mulled wines, ήτοι ζεσταμένα κρασιά με καρυκεύματα, που έχει μακρά ιστορία αφού ήδη στον μεσαίωνα υπήρχαν ως θεραπευτικά και έχουν καταγραφεί ως Ypocras ή Ηipocris από τον Ιπποκράτη.\nΒάζουμε όλα τα υλικά (τις σταφίδες, το αμύγδαλο και τα αρωματικά μαζί με τις φλούδες πορτοκαλιού, το τσάι), εκτός από το κρασί, σε μια μεσαίου μεγέθους κατσαρόλα. Ανάβουμε την φωτιά σε μέτρια προς χαμηλή.\nΧαμηλώνουμε τη φωτιά και σιγοβράζουμε για 20 λεπτά. Αφαιρούμε τα φρούτα, την κανέλα, τον γλυκάνισο και το γαρύφαλλο.\nΠροηγούμενο άρθροΤο έγκλημα των εγκλημάτων είναι η βλασφημία – Γέροντας Εφραίμ Φιλοθεΐτης\nΕπόμενο άρθροΔιδακτική Ιστορία : Το δράμα του Θεού


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: Η ΣΥΝΑΞΙΣ ΤΩΝ ΑΡΧΑΓΓΕΛΩΝ ΜΙΧΑΗΛ ΚΑΙ ΓΑΒΡΙΗΛ ΚΑΙ ΤΩΝ ΛΟΙΠΩΝ ΑΣΩΜΑΤΩΝ ΚΑΙ ΟΥΡΑΝΙΩΝ ΑΓΓΕΛΙΚΩΝ ΤΑΓΜΑΤΩΝ. ΒΟΗΘΕΙΑ ΜΑΣ. ΒΙΟΓΡΑΦΙΑ!\nΗ ΣΥΝΑΞΙΣ ΤΩΝ ΑΡΧΑΓΓΕΛΩΝ ΜΙΧΑΗΛ ΚΑΙ ΓΑΒΡΙΗΛ ΚΑΙ ΤΩΝ ΛΟΙΠΩΝ ΑΣΩΜΑΤΩΝ ΚΑΙ ΟΥΡΑΝΙΩΝ ΑΓΓΕΛΙΚΩΝ ΤΑΓΜΑΤΩΝ. ΒΟΗΘΕΙΑ ΜΑΣ. ΒΙΟΓΡΑΦΙΑ!


Μουσείο Φυσικής Ιστορίας Κρήτης: Εκδήλωση με θέμα τα δηλητηριώδη φυτά - Γεωπόνος Τ.Ε. ''Τεχνολόγος''\nHome ΑΓΡΟΤΙΚΑ ΘΕΜΑΤΑ ΔΗΛΗΤΗΡΙΩΔΗ ΦΥΤΑ ΕΙΔΗΣΕΙΣ ΕΚΔΗΛΩΣΕΙΣ ΕΠΙΛΟΓΕΣ Μουσείο Φυσικής Ιστορίας Κρήτης: Εκδήλωση με θέμα τα δηλητηριώδη φυτά\nΜουσείο Φυσικής Ιστορίας Κρήτης: Εκδήλωση με θέμα τα δηλητηριώδη φυτά\ntexnologosgeoponos.gr 10:00 π.μ. ΑΓΡΟΤΙΚΑ ΘΕΜΑΤΑ, ΔΗΛΗΤΗΡΙΩΔΗ ΦΥΤΑ, ΕΙΔΗΣΕΙΣ, ΕΚΔΗΛΩΣΕΙΣ, ΕΠΙΛΟΓΕΣ\nΣτο πλαίσιο των εκδηλώσεων «Σάββατα με τους επιστήμονες», που διοργανώνει το Μουσείο Φυσικής Ιστορίας Κρήτης, θα πραγματοποιηθεί σήμερα εκδήλωση με θέμα «Τα δηλητηριώδη φυτά της Κρήτης».\n"Πότε ένα φυτό λέγεται δηλητηριώδες και πότε τοξικό;\nΠώς θα καταλάβουμε αν ένα φυτό είναι δηλητηριώδες;\nΤι πρέπει να προσέχουμε στη φύση της Κρήτης;\nΕλάτε το Σάββατο 18 Φεβρουαρίου 2017 στο Μουσείο Φυσικής Ιστορίας Κρήτης του Πανεπιστημίου Κρήτης για να γνωρίσετε έναν επιστήμονα και να συζητήσετε μαζί του για τα δηλητηριώδη φυτά της Κρήτης. Σας περιμένουμε ακόμη για να παίξουμε, να εξερευνήσουμε και να φτιάξουμε κατασκευές !\n11:00 - 12:00 Παρουσίαση-συζήτηση με θέμα «Τα δηλητηριώδη φυτά της Κρήτης» με την Έρη Ανταλουδάκη, Υποψ. Δρ Τμ. Βιολογίας Παν/μίου Κρήτης.\n12:00 - 14:00 «Στο Εργαστήριο του Επιστήμονα». Παρατηρούμε δηλητηριώδη και τοξικά φυτά με τους μεγεθυντικούς φακούς του επιστήμονα (για όλες τις ηλικίες).\n12:00 - 14:00 «Μες στη φύση περπατώ, πόσους φυτοθησαυρούς θα βρω;». Μέσα από ένα θεατρικό παιχνίδι αναζήτησης φυτών, μαθαίνουμε πώς θα είμαστε ασφαλείς σε μια βόλτα μας στη φύση. Δηλώσεις συμμετοχής την ημέρα της εκδήλωσης στο χώρο της υποδοχής του Μουσείου (για ηλικίες από 4 μέχρι και 7 ετών).\n12:00 - 14:00 «Πάμε για χόρτα;». Μ΄ ένα επιδαπέδιο παιχνίδι μαθαίνουμε να ξεχωρίζουμε τα χόρτα. Ποια μπορούμε να φάμε και ποια όχι; Δηλώσεις συμμετοχής την ημέρα της εκδήλωσης στο χώρο της υποδοχής του Μουσείου (για ηλικίες από 8 ετών και πάνω).\n12:00 - 14:00 «Με την παλέτα της φύσης». Φτιάχνουμε χρωματιστές μάσκες και μεταμορφωνόμαστε σε επικίνδυνα φυτά (για όλες τις ηλικίες).\n-Παιδιά κάτω των 4 ετών\nΜουσείο Φυσικής Ιστορίας Κρήτης: Εκδήλωση με θέμα τα δηλητηριώδη φυτά Reviewed by texnologosgeoponos.gr on 10:00 π.μ. Rating: 5\nΑΓΡΟΤΙΚΑ ΘΕΜΑΤΑ ΔΗΛΗΤΗΡΙΩΔΗ ΦΥΤΑ ΕΙΔΗΣΕΙΣ ΕΚΔΗΛΩΣΕΙΣ ΕΠΙΛΟΓΕΣ\nΓ. Σταθάκης: Η ανάρτηση Δασικών χαρτών θα συνεχιστεί


Τι είναι η παραβίαση προσωπικών δεδομένων και τι κάνεις αν σου συμβεί;\nΤι είναι η παραβίαση προσωπικών δεδομένων και τι επιλογές έχεις αν παραβιαστούν τα δικά σου;\nΌλες οι επιλογές που έχεις\nΤι είναι η παραβίαση προσωπικών δεδομένων και τι πρέπει να κάνεις αν αντιληφθείς πως τα δεδομένα σου έχουν παραβιαστεί; Όλα όσα μπορείς και πρέπει να κάνεις.\nΌλο και περισσότεροι άνθρωποι εκθέτουν τα προσωπικά τους δεδομένα κυρίως στο διαδίκτυο, με αποτέλεσμα αυτά πολλές φορές να παραβιάζονται. Ωστόσο, λίγοι ξέρουν τι είναι στην πραγματικότητα η παραβίαση προσωπικών δεδομένων και τι μπορούν να κάνουν αν τους συμβεί αυτό.\nΠαραβίαση δεδομένων επέρχεται όταν σημειώνεται συμβάν ασφαλείας σε σχέση με τα δεδομένα για τα οποία ευθύνεται μία εταιρεία ή ένας οργανισμός, το οποίο έχει ως αποτέλεσμα την παραβίαση του απορρήτου, της διαθεσιμότητας ή της ακεραιότητας. Εάν αυτό συμβεί, και είναι πιθανό η παραβίαση να θέτει σε κίνδυνο τα δικαιώματα και τις ελευθερίες φυσικού προσώπου, η εταιρεία ή ο οργανισμός πρέπει να ειδοποιήσει την εποπτική αρχή χωρίς αδικαιολόγητη καθυστέρηση και το αργότερο εντός 72 ωρών αφού αντιληφθεί την παραβίαση. Εάν η εταιρεία ή ο οργανισμός είναι ο εκτελών την επεξεργασία, πρέπει να ενημερώνει τον υπεύθυνο επεξεργασίας δεδομένων για κάθε παραβίαση δεδομένων.\nΕάν η παραβίαση δεδομένων θέτει σε υψηλό κίνδυνο τα φυσικά πρόσωπα που επηρεάζονται, τότε πρέπει επίσης να ενημερωθεί το καθένα από αυτά, εκτός εάν έχουν τεθεί σε εφαρμογή αποτελεσματικά τεχνικά και οργανωτικά μέτρα προστασίας ή άλλα μέτρα που διασφαλίζουν ότι ο κίνδυνος δεν είναι πλέον πιθανό να προκύψει.\nΕπειδή, όμως, δεν είναι απίθανο μία εταιρεία ή ένας οργανισμός, ακόμα και μια διαδικτυακή σελίδα να παραβιάσει τα δεδομένα σου, πρέπει να ξέρεις τι να κάνεις.\nΕάν πιστεύεις ότι έχουν παραβιαστεί με κάποιο τρόπο τα προσωπικά σου δεδομένα, έχεις τις παρακάτω επιλογές:\nΥποβολή καταγγελίας ενώπιον της εθνικής αρχής προστασίας δεδομένων (ΑΠΔ). Η αρχή διερευνά την υπόθεση και σε ενημερώνει για την πρόοδο ή το αποτέλεσμα της καταγγελίας σου εντός τριών μηνών.\nΠροσφυγή στη δικαιοσύνη κατά της εταιρείας ή του οργανισμού. Μπορείς να προσφύγεις άμεσα στο δικαστήριο κατά εταιρείας ή οργανισμού εάν πιστεύεις ότι έχει παραβιάσει τα δικαιώματά σου προστασίας δεδομένων. Αυτό δεν σε εμποδίζει να υποβάλετε καταγγελία ενώπιον της εθνικής ΑΠΔ εάν το επιθυμείς.\nΠροσφυγή στη δικαιοσύνη κατά της ΑΠΔ. Εάν πιστεύεις ότι η ΑΠΔ δεν έχει χειριστεί την καταγγελία σου σωστά ή εάν δεν είσαι ικανοποιημένος με την απάντησή της ή εάν δεν σε ενημερώσει σχετικά με την πρόοδο ή την έκβαση εντός τριών μηνών από την ημέρα που υποβάλεις την καταγγελία, μπορείς να προσφύγεις άμεσα ενώπιον δικαστηρίου κατά της ΑΠΔ.\nΤέλος, σύμφωνα με την Ευρωπαϊκή Επιτροπή, σε ορισμένες περιπτώσεις, η εταιρεία κατά της οποίας έχει υποβληθεί καταγγελία επεξεργάζεται δεδομένα σε διαφορετικά κράτη μέλη της ΕΕ. Σε αυτήν την περίπτωση, η αρμόδια ΑΠΔ χειρίζεται την καταγγελία σε συνεργασία με τις ΑΠΔ που εδρεύουν στα άλλα κράτη μέλη της ΕΕ. Αυτό το σύστημα, το οποίο λέγεται «μηχανισμός μιας στάσης», διασφαλίζει ότι η διαχείριση των καταγγελιών γίνεται πιο αποτελεσματικά. Ωστόσο, η ΑΠΔ στην οποία έχεις υποβάλει την καταγγελία είναι το κύριο σημείο επικοινωνίας.\nΠριν προχωρήσεις σε κάποια καταγγελία, σιγουρέψου πως δεν έχεις συμφωνήσει στην παραβίαση δεδομένων, χωρίς να το γνωρίζεις, επειδή δεν διάβασες τους όρους μιας σελίδας ή εταιρείας.\nΠράγματα που το παιδί σου θέλει να ακούει από σένα κάθε μέρα\nΔιεκδικώντας αυτό που θέλεις


ΒΙΒΛΙΟΘΗΚΗ 1ου ΛΥΚΕΙΟΥ ΕΛΕΥΣΙΝΑΣ: Πόλεμος στον πόλεμο των τροχαίων!\nΠόλεμος στον πόλεμο των τροχαίων!\nΔύο μαθήτριες δίνουν το δικό τους κοινωνικό μήνυμα\n«Φύγατε νωρίς, όπως στην εκκλησία, θα’ μπαινε θλιμμένη ακόμη κι η Παναγία». Αυτοί είναι οι στίχοι από το ραπ τραγούδι "Ελευσίνια Ουράνια" των Χρήστου Δρίτσα και Βασίλη Τσακίρη, για τους φίλους που έφυγαν νωρίς σε τροχαίο δυστύχημα. Είναι ένα από τα τραγούδια που επέλεξαν οι Βάνα Τζάνου και Σωτηρία Φιλιππή για την εργασία του πάνω στα τροχαία στο μάθημα της Κοινωνιολογίας Γ΄Λυκείου. Μετά από ανάθεση της καθηγήτριάς τους κας Δεσπ.Καραγιώργου, τα κορίτσια επέλεξαν το συγκεκριμένο θέμα ορμώμενες από το τραγούδι που έγραψαν Ελευσίνιοι γνωστοί τους, αλλά και επειδή δεν θυμόντουσαν να είχε γίνει ανάλογη εργασία στο σχολείο, μα και για λόγους προσωπικούς. Δυο από τα παιδιά που αναφέρθηκαν στην παρουσίαση ήταν φίλοι τους.\nΗ εργασία των κοριτσιών, στα οποία δόθηκε ελευθερία και ευελιξία για την παρουσίασή της, αποτελούνταν από στοιχεία για τα τροχαία και τα αίτιά τους, οπτικοακουστικό υλικό (powerpoint που έφτιαξαν, και ταινία που κατέβασαν από το Διαδίκτυο) και άγγιξε το συναίσθημα του κοινού τους που αποτελούνταν από συμμαθητές και καθηγητές τους, σε μια εποχή που το σχολείο φυλλορροεί λόγω της προετοιμασίας των παιδιών για τις Πανελλαδικές εξετάσεις. Την δούλευαν από τον Οκτώβριο, αναζητώντας φωτογραφίες των αδικοχαμένων νέων, ψάχνοντας για στατιστικές και πληροφορίες σε ηλεκτρονικές πηγές εντός και εκτός βιβλιοθήκης, αντιμετωπίζοντας και ξεπερνώντας τεχνικά προβλήματα όπως η φθορά του υπολογιστή τους και η απώλεια και ανάκτηση δεδομένων λίγες μέρες πριν την παρουσίαση στην Βιβλιοθήκη.\n«Ευχαριστήθηκα πρώτα εγώ η ίδια που την έκανα» είπε η Βάνα και η Σωτηρία, φανερά συγκινημένη, συμπλήρωσε ότι το πρώτο ισχυρό σοκ της απώλειας το βίωσε πριν από 2 χρόνια. Και το πιο πρόσφατο; «Το καλοκαίρι του 2009». Τι προτείνουν λοιπόν οι μαθήτριες που ασχολήθηκαν όλον αυτό τον καιρό με την πρόληψη μιας κοινωνικής μάστιγας, ενός «πολέμου» που στοιχίζει στη χώρα μας πέντε νεκρούς την ημέρα; Απαντούν αμέσως και με παρρησία να γίνουν αδιάβλητες οι εξετάσεις οδήγησης (τι σχόλιο να γίνει σε αυτό;). Προτρέπουν τους οδηγούς να φορούν κράνος και ζώνες και να μην οδηγούν μεθυσμένοι. Θεωρούν ότι είναι ζήτημα ζωής και θανάτου να έρθει αμέσως το ΕΚΑΒ (θυμούνται περίπτωση που ήρθε μετά από τρία τέταρτα!). Και προσθέτουν χαρακτηριστικά: «Πολλά παιδιά είναι πορωμένα με τις μηχανές και την ταχύτητα». Αυτοπεριορισμός, λοιπόν, αλλά και σωστή ενημέρωση του κοινού από μικρή ηλικία.\nΗ Ελευσίνα είναι γεμάτη εικονοστάσια στους δρόμους. Ας τα μειώσουμε. Εδώ και παντού.\nΓια τον Κώστα, τον Γιώργο, τον Αλέξη, τον Κώστα Τ.\nΓια τα αδέλφια που ονομάζουν τα παιδιά τους από τα θύματα των τροχαίων.\nΓια τις μανάδες που ανάβουν τα καντήλια το βράδυ…\nΑναρτήθηκε από libelef στις 11:34 μ.μ.\nΜπράβο στα κορίτσια! Μόνο μέσω των συμμαθητών τους υπάρχει ελπίδα να ευαισθητοποιηθούν οι υπόλοιποι μαθητές μας.\n23 Απριλίου 2010 - 1:56 μ.μ.\nχαίρομαι που η ελευσινα έχει τετοια παιδιά , ακόμη...\n24 Απριλίου 2010 - 4:48 μ.μ.\nΔΕΣΠΟΙΝΑ ΚΑΡΑΓΙΩΡΓΟΥ είπε...\nΚορίτσια, πολύ χάρηκα που καταθέσατε ένα κομμάτι από την ψυχή σας σε αυτήν την σχολική εργασία, που τελικά ηταν κάτι πολύ περισσότερο από μια απλή εργασία,ήταν ένα μνημόσυνο για τους φίλους σας, ένα μνημόσυνο για τα παιδιά της Ελευσίνας,ένα μνημόσυνο για όλα τα παιδιά της Ελλάδας, που χάνονται τόσο άδικα πάνω στην νιότη τους.Πιστεύω ότι όλοι όσοι το είδαμε πήραμε το μήνυμα.Με αγάπη η καθηγητρια σαςΔ.Κ\n30 Απριλίου 2010 - 12:47 π.μ.


Διπλή Ταρίφα: Η κυρία Βούλα - Δρόμος της Αριστεράς\nΑρχική στήλες Διπλή Ταρίφα: Η κυρία Βούλα\nΚαλημέρα πελάτες μου, συντρόφια του Δρόμου. Έφυγαν που λέτε οι 300 μετανάστες, τους αποχαιρετίσαμε με φιλιά και ευχαριστίες, κάτι τσίμπησαν και οι Έλληνες εργάτες (ΙΚΑ, ένσημα και αξιοπρέπεια) από τον αγώνα τους!\nΤώρα ο κυρ-Ανδρέας (Λοβέρδος) θέλει να στείλει το λογαριασμό (νοσηλεία) κάπου; Λοιπόν, κλαψιάρη κατοχικέ υπουργέ, το λογαριασμό να τον στείλεις στους Τσουκάτους, Άκηδες, αρ-Πάχτες, στην Ιπποκράτους, στη Συγγρού, στα 600 δισ. που έχουν οι κλέφτες σας στην Ελβετία, στον Παναγόπουλο και στα μούτρα σας! Κα μην τολμήσετε και ξαναπροσφέρετε ξαναζεσταμένη σούπα (όπως προχθές, με τους λαγούς και τα κουνέλια), από την κουζίνα της Βουλής και του συστήματος στους πελάτες μου, γιατί θα την πετάξουμε όπως τον φιδέ οι αλληλέγγυες (να σας φιλήσω κορίτσια) στα μούτρα σας! Γκέγκε;\nΤο ακούσατε τι είπε ο Λαφοντέν, εξεγερθείτε, έτσι μπράβο! Και πιστεύω να τον ενημερώσατε ότι, για να καθίσει η Αριστερά στο Σύνταγμα, θέλει απόφαση της συνόδου της Ευρωπαϊκής Αριστεράς!\nΤις προάλλες το ταξί έμεινε από ρεύμα. Παίρνω λοιπόν τον ιδιοκτήτη και τι μου λέει: «Προσπάθησε να το επανεκκινήσεις Γιάννη». Ε, λοιπόν όσες επανεκκινήσεις και να του έδωσα το ταξί ακίνητο! Κάτι μου θυμίζει αυτό συντρόφια (Σύριζα)! Και κλείνω με την ρήση του αριστοφανικού Θύμιου Καρακατσάνη: «οι καινούργιες σελίδες της ιστορίας, θέλουν λευκές σελίδες για να γραφούν». Όσοι το κατάλαβαν, το κατάλαβαν.\nΠάμε τώρα να συναντήσουμε την κυρία Βούλα! Η μαυροντυμένη κυρία στέκει στη στάση της Δαβάκη με την ανθοδέσμη στα χέρια, ξαφνικά με καλεί «ταξί». «Ορίστε». «Πάμε βρε αγόρι μου μέχρι τα νεκροταφεία, γιατί αν περιμένω λεωφορείο θα χάσω την κηδεία. Που είναι τα παλιά καλά χρόνια»; μονολογεί. «Τι γινότανε αυτά τα καλά χρόνια», ρωτάω. «Πρώτα και κύρια, δεν γινότανε αυτό το χάλι στους δρόμους, στη Δαβάκη δεν περνάς από τα παρκαρισμένα» (τ’ ακούτε κύριε δήμαρχε;). «Ο πατέρας μου ήταν τραμβαγέρης». «Τι ήταν κυρία Βούλα»; ρωτάω έκπληκτος. «Παιδί μου οδηγός του τραμ, δεν τα έζησες τα τραμ»; «Συγνώμη κυρία Βούλα μοιάζω για καμιά εβδομηνταριά χρονών;» και ξεσπώ στα γέλια. «Που λες, ο πατέρας μου ήταν οδηγός τραμ, με την ωραία του στολή και τον αριθμό στο πλάι, έστεκε οκτώ ώρες όρθιος και το τραμ πάντα στην ώρα του. Καμιά φορά, σαλτάρανε οι μάγκες πίσω του, τζάμπα» (κάτι μου θυμίζουν οι «τζαμπατζήδες» κύριε Ρέππα)! «Που λες εμείς κύριε ταξιτζή, είμαστε πρόσφυγες από την Πριγκηπόνησο, διωγμένοι το ’56 από τους Τούρκους. Και εδώ, όταν ήρθαμε μας έλεγαν τουρκόσπορους». «Να πάτε πίσω» φώναζαν οι ντόπιοι. «Παντού διωγμένοι» λέω. Όταν κάποτε, πήγα ταξίδι πίσω, ο Τούρκος δήμαρχος μου λέει : «Κυρία Βούλα να έρχεστε πιο συχνά». Και εγώ τον είπα «αφού μας διώξατε, τώρα ζητάτε να ερχόμαστε διακοπές, να σας αφήνουμε τα φράγκα μας; Όχι να μείνετε μαγκούφηδες. Εμείς βρε, είχαμε κουλτούρα, πολιτισμό, εμπόριο, εσείς να δούμε τι θα φτιάξετε». «Έχετε δίκιο κυρία Βούλα» μου είπε «και από τότε δεν ξαναπάτησα στην Πρίγκηπο. Ο άντρας μου, που ήταν και αυτός πρόσφυγας από το Αϊβαλί, ήταν μεγάλος μάστορας στο χυτήριό του. Είχε δεκαπέντε άτομα στην δούλεψή του, και όταν ερχόταν το Σάββατο, πρώτα πλήρωνε το προσωπικό και ό,τι έμενε, για αυτόν. Καμιά φορά μου έλεγε «Βούλα δεν έμειναν χρήματα για μας. Και τότε εγώ, έβγαζα από το σεντούκι μου χρήματα και ψωνίζαμε. Αφού να φανταστείς, είχαμε και χρυσά πεντόλιρα». «Μπράβο κυρία Βούλα». «Τα βλέπεις αυτά τα τρία τριαντάφυλλα, είναι για εκείνον και τα υπόλοιπα άνθη για την κηδεία. Είκοσι έξι χρόνια λείπει και όμως δεν τον ξεχνάμε». «Λοιπόν κυρία Βούλα, είσαι από τις πιο τρυφερές πελάτισσες του ταξιτζή, γι’ αυτό θα σε γράψω στην διπλή ταρίφα του Δρόμου». «Εσύ μπρε είσαι ο ταρίφας» μου λέει και με αποχαιρετά με ευχαρίστηση.


MyCat | Οι μαύρες γάτες φέρνουν καλή ή κακή τύχη;\nΠερπατάτε αμέριμνος, σκεπτόμενος τις καθημερινές σας δουλειές.\nΔεν παρατηρείτε το μικρό, σκοτεινό πλάσμα που περπατά νωχελικά και σας πλησιάζει από τα δεξιά σας.\nΟι μαύρες πατούσες του ξεπροβάλλουν μπροστά σας, και μόλις καταλαβαίνετε τι συνέβη. Ο δρόμος σας διασταυρώθηκε με μια μαύρη γάτα! Πιστεύετε ότι η συνάντηση με μια μαύρη γάτα θα σας φέρει κακοτυχία; Ή πιστεύετε ότι μια μικρογραφία μαύρου πάνθηρα θα σας χαρίσει την εύνοια της τύχης;\nΟι αντιλήψεις και οι προλήψεις σας σχετικά με τις μαύρες γάτες είναι ανάλογες της χώρας στην οποία ζείτε. Αν μένετε στις Η.Π.Α. ή σε μια από τις χώρες της Ευρώπης, μια μαύρη γάτα που θα περάσει από μπροστά σας θα σας κάνει να πιστέψετε πως όσο άσχημα κι αν είναι τα πράγματα, πρόκειται να γίνουν χειρότερα. Αν από την άλλη ζείτε στην Βρετανία ή στην Ιαπωνία, μια μαύρη γάτα στο διάβα σας θα σας κάνει να χαμογελάσετε, γιατί είναι σημάδι καλής τύχης. Στη Γερμανία πιστεύουν ότι οι μαύρες γάτες που μας προσπερνούν από τα δεξιά είναι κακός οιωνός, ενώ αυτές που περνούν από τα αριστερά, καλός. Στην Ιταλία, πιστεύουν ότι αν μια μαύρη γάτα καθίσει στο κρεβάτι ενός αρρώστου, ο θάνατος είναι κοντά, ενώ στη Λιθουανία αν ένας αγρότης βρει στη σιταποθήκη του μαύρα γατάκια χορεύει από χαρά, καθώς θεωρούνται ενσάρκωση του θεού της καρποφορίας, Rungis. Τέλος, οι Σκωτσέζοι πιστεύουν ότι μια γάτα που στέκεται στην πόρτα του σπιτιού θα φέρει πολλά πλούτη και χαρά στην οικογένεια.\nΠαρόλες τις δεισιδαιμονίες σχετικά με τις μαύρες γάτες, οι ιδιοκτήτες τους τις θεωρούν τυχερές, και τους εαυτούς τους ευλογημένους που έχουν έναν κατάμαυρο σύντροφο. Μάλιστα ο βασιλιάς Κάρολος ήταν ο πρώτος Άγγλος που είχε μια μαύρη γάτα. Τη θεωρούσε το γούρι του, και έτρεμε μην τυχόν τη χάσει, γι’ αυτό και είχε διατάξει να τη φρουρούν μέρα-νύχτα. Παραδόξως, η γάτα απεβίωσε την προηγούμενη της εφόδου της φρουράς του Cromwell, τη σύλληψη του βασιλιά, και τον απαγχονισμό του λίγο καιρό αργότερα.


Ενορία Ευαγγελιστριας. Εορταζόμενοι Άγιοι\nΗ δράση του Ο οραματισμός Η απήχηση\nΟ άγιος Κοσμάς ονομάστηκε «ο μεγαλύτερος μετά την άλωση Έλληνας» και πατέρας του νεοελληνικού Έθνους. Υπήρξε πρότυπο νεοελληνικού ήθους και αναστηλωτής του αυθεντικού ελληνορθόδοξου ιδεώδους.\nΓεννήθηκε το 1714 στο Μέγα Δένδρο, της επαρχίας Αποκούρου της Αιτωλίας.\nΤο 1759 έγινε μοναχός στη μονή Φιλόθεου. Στα τέλη του 1760, πιθανότατα, να άρχισε το ιεραποστολικό του έργο, το οποίο συνέχισε για μια περίπου εικοσαετία και το επισφράγισε με το μαρτύριο του. Η μνήμη του τιμάται στις 24 Αυγούστου, μέρα του μαρτυρίου του.\nΟ Άγιος Κοσμάς επέλεξε τον αποστολικό τρόπο δράσης. Πρωταρχικός στόχος του ήταν η ανάσχεση των εξισλαμισμών, που είχαν πυκνωθεί τον 18ο αιώνα και η ενίσχυση της λαϊκής ενότητας μέσα στην εκκλησιαστική παράδοση, που ήταν και εθνική. Η ευρύτερη θεματική των ομιλιών του είχε στόχο την ανταπόκριση στις άμεσες ανάγκες και στους προβληματισμούς του Γένους. Θα μπορούσαν να διακριθούν εδώ τρεις άξονες:\nΑπέβλεπε στην αναζωπύρωση του πατερικού φρονήματος, για την επανεύρεση των υπαρκτικών θεμελίων του Γένους. Για αυτό έκανε συνεχώς έκκληση στην ορθόδοξη συνείδηση του λαού. Το κήρυγμα του δεν ήταν άχρωμη ηθικολογία, αλλά θεολογία, πατερικό στην ουσία του και δογματικό παρά την απλότητα του. Ζητούσε καθαρότητα της καρδιάς, για να μπορεί να βλαστήσει ο Θείος σπόρος. Γι' αυτό έστηνε έναν ξύλινο σταυρό και δίδασκε στη σκιά του, καλώντας τον λαό στα μυστήρια (Eυχέλαιο, Eξομολόγηση, Θεία Ευχαριστία). Από την ορθόδοξη παράδοση προχωρούσε στο ορθόδοξο ήθος, προβάλλοντας την τριάδα των αρετών: ταπείνωση, συγχωρητικότητα, αγάπη, ως θεμέλιο της εκκλησιαστικής κοινωνικότητας.\nΥπήρξε απόστολος όχι μόνο της Ορθόδοξης πίστης, αλλά και της Ελληνικής παιδείας. Την παιδεία συνδύαζε με τον φωτισμό του ανθρώπου και γι' αυτό θεωρούσε αμάρτημα την αδιαφορία απέναντι της: «Άμαρτάνετε πολύ να τα αφήνετε (=τα παιδιά) αγράμματα και τυφλά. Καλύτερα να τα αφήσετε φτωχά και γραμματισμένα, παρά πλούσια και αγράμματα». Η παιδεία όμως, που αυτός συνιστά, είναι η παιδεία του Γένους, Ελληνική. Μιλεί για την παιδεία των Πατέρων, την οποία προτείνει ως γνήσια ζήτηση της αλήθειας (φιλοσοφίας). Πάνω σε παρόμοιες θέσεις του Πατροκοσμά, φαίνεται, στηρίχθηκε η άποψη ότι γκρέμισε στη Χειμάρρα εκκλησίες, για να γίνουν σχολεία. Ίδρυσε 10 ελληνικά σχολεία και 200 για τα κοινά γράμματα (δημοτικά), στις 30 επαρχίες που είχε επισκεφθεί.\nΟ Πατροκοσμάς απέβλεπε με το κήρυγμα όχι μόνο στην αναγέννηση του ανθρώπινου προσώπου, αλλά και σύνολης της κοινωνίας. Κήρυττε ισότητα και αδελφότητα όλων των ανθρώπων. Η υπερφυλετική παναδελφοσύνη του θεμελιωνόταν όχι στο όμαιμο, αλλά στο ομόπιστο, στο ομόδοξο. Παράλληλα όμως κήρυττε την ισότητα ανδρών και γυναικών και την ιερότητα του γάμου, μέσα όμως στη λειτουργική ιδιαιτερότητα των φύλων και της αποστολής τους στο κοινωνικό σώμα. Συνιστούσε την πρακτική δικαιοσύνη, την αποφυγή «της αρπαγής και αδικίας» και να δίνεται «το άδικον οπίσω», σ' όποιον και αν είχε γίνει η αδικία. Ιδιαίτερα εντυπωσιάζει το γεγονός ότι ο Πατροκοσμάς έδειχνε σημαντικό ενδιαφέρον για τη συλλογική -κοινωνική συμπεριφορά, οργάνωση και σύμπραξη. Όριζε εκλογή των υπευθύνων με βάση δημοκρατική («με τη γνώμη όλων των χριστιανών»). Την κοινωνική ενότητα στήριζε στον αλληλοσεβασμό «αρχόντων και αρχομένων». Συνιστούσε στον λαό νομιμοφροσύνη, αλλ' όχι δουλικότητα.Υπακοή σε όσα «δεν αντιστέκονται στο Ευαγγέλιο».\nΑπέβλεπε στον αναβαπτισμό του Έθνους στην πατερική παράδοση, όπως αυτή σώζεται στην πραγματικότητα της Εκκλησίας. Οραματιζόταν μια ελληνική κοινωνία «κατοικία του Θεού, κατοικία των αγγέλων». Μια αταξική αδελφοποιία, μέσα στην ελευθερία και τη δικαιοσύνη.\nΠροσπαθούσε να εμπνεύσει στις ψυχές των υποδούλων τον πόθο της παλιγγενεσίας και να συντηρήσει την ελπίδα για την έλευση του «ποθούμενου». Και ως μόνο μέσο γι' αυτή την ενδυνάμωση της συλλογικής συνείδησης θεωρούσε την εμμονή στην πίστη: «Το κορμί σας ας το καύσουν, ας το τηγανίσουν· τα πράγματα σας ας τα πάρουν, μη σας μέλλει. Δώσατε τα. Δεν είναι δικά σας. Ψυχή και Χριστός σας χρειάζονται.\nΤο κήρυγμα του Πατροκοσμά είχε τεράστια απήχηση στον λαό. Σε κάθε τόπο, που επισκεπτόταν, προκαλούσε σεισμό στις συνειδήσεις, συνοδευόμενο από μετάνοια. Εχθροί συμφιλιώνονταν, κλέπτες επέστρεφαν τα κλοπιμαία, ληστές μεταβάλλονταν, πλούσιες γυναίκες πρόσφεραν τα χρυσάφια τους για έργα φιλανθρωπίας. Ιδιαίτερη εκτίμηση έτρεφε για τον άγιο ο διαβόητος Αλή πασάς των Ιωαννίνων, του οποίου το μέλλον είχε προφητεύσει ο Κοσμάς. Γι' αυτό και ανήγειρε μεγαλοπρεπή ναό στον τόπο της ταφής του αγίου. Διέταξε ακόμη να κατασκευάσουν αργυρά θήκη για την κάρα του, την οποία πολλές φορές έφερε στα Γιάννινα, για να την προσκυνήσει. Όταν κάποιοι τον χλεύασαν για την πράξη του αυτή, απάντησε με οργή: «Φέρετε μου ένα Μουσουλμάνο σαν κι αυτόν τον Χριστιανό και να του φιλήσω και τα πόδια».\nΟ Πατροκοσμάς είχε και το χάρισμα της θαυματουργίας, ευρύτατα γνωστό στον λαό. Δείγματα της αγιότητας του ήταν και οι προφητείες του, πολλές από τις οποίες βρήκαν την πραγμάτωση τους. Έλεγε λ.χ. «το ποθούμενο θα γίνει στην τρίτη γενεά. Θα το δουν τα εγγόνια σας». Πράγματι, η γενεά του 1821 ήταν η τρίτη από την εποχή του Κοσμά.\nΣήμερα χρειαζόμαστε μορφές αγίου Κοσμά του Αιτωλού, όχι για να μας προσδιορίσουν και προφητεύσουν τον χρόνο του ποθούμενου, της αναγέννησης του Ελληνικού Έθνους, αλλά για να μας εμπνεύσουν και να μας προσανατολίσουν προς αυτήν. Ο Άγιος Κοσμά ανακηρύχτηκε το 2005 προστάτης των Ελληνικών Σχολείων.\nΗ Ενορία της Ευαγγελίστριας τιμά τον Άγιο και έχει αφιερώσει το ένα απ’ κλίτη του Ναού της, στη χάρη του. Ευλογία, τιμή αλλά και πηγή έμπνευσης για όλους μας και ιδιαίτερα για τα σχολεία μας, που τον έχουν γείτονα και πρεσβευτή, σε μια εποχή που όλο το Έθνος στηρίζει την ανάστασή του, στην Παιδεία. Αφιερώνει την ημέρα της γιορτής του στους μαθητές, φοιτητές και αποφοίτους και εύχεται να τους συνοδεύει η ευχή του Αγίου Κοσμά στο νέο ξεκίνημα της ζωής τους .\nΟ Άγιος Δημήτριος γεννήθηκε περί το 280 - 284 μ.Χ. και μαρτύρησε επί των αυτοκρατόρων Διοκλητιανού και Μαξιμιανού το 303 μ.Χ. ή το 305 μ.Χ. ή (το πιο πιθανό) το 306 μ.Χ. Από την παιδική του ηλικία διακρίθηκε στις επιδόσεις. Ευφυής και με την στήριξη των γονέων του πέτυχε να γίνει κάτοχος όχι μόνο της κοσμικής αλλά και της θείας γνώσης. Καθώς μεγάλωνε γινόταν χαριτωμένος στη μορφή, ακόμα πιο χαριτωμένος στην ψυχή, ευχάριστος στην ομιλία, πιο ευχάριστος στη συμπεριφορά, γλυκός στα λόγια ακόμα πιο γλυκός στο χαρακτήρα του, όπως αναφέρουν οι βιογράφοι του.\nΑξιώματα και δράση\nΟ Δημήτριος ήταν γόνος αριστοκρατικής οικογένειας στη Θεσσαλονίκη. Σύντομα ανελίχθηκε στις βαθμίδες του Ρωμαϊκού στρατού με αποτέλεσμα σε ηλικία 22 ετών να φέρει το βαθμό του χιλιάρχου. Ως αξιωματικός του ρωμαϊκού στρατού κάτω από τη διοίκηση του Τετράρχη (και έπειτα αυτοκράτορα) Γαλερίου Μαξιμιανού, όταν αυτοκράτορας ήταν ο Διοκλητιανός, έγινε χριστιανός και φυλακίστηκε στην Θεσσαλονίκη το 303 μ.Χ., διότι αγνόησε το διάταγμα του αυτοκράτορα Διοκλητιανού «περί αρνήσεως του χριστιανισμού». Παράλληλα με το στρατιωτικό του αξίωμα στη ρωμαϊκή ιεραρχία είχε λάβει και το διακόνημα του διδασκάλου. Έτσι είχε ιδρύσει κύκλο νέων προς μελέτη της Αγίας Γραφής.\nΝέστορας και Λυαίος\nΘαυματουργός και μυροβλύτης\nΟι χριστιανοί που τόσο πολύ υμνούν και τιμούν το γενναίο μαρτύριο του με ναούς, παρεκκλήσια, προσκυνητάρια όχι μόνο στην Ελλάδα αλλά και σε όλες τις Ορθόδοξες Εκκλησίες δε θα πάψουν πότε να ικετεύουν:\n«Φύλαττε τοὺς δούλους σου ἀθλητά, μάρτυς μυροβλύτα τοὺς ὑμνοῦντάς σε εὐσεβῶς, καὶ ρῦσαι κινδύνων καὶ πάσης ἄλλης βλάβης, Δημήτριε τρισμάκαρ ταῖς ἱκεσίαις σου». (Μεγαλυνάριον)\nΣπαθαράκη Μαρία (Θεολόγος)\nΟΙ ΑΓΙΟΙ ΘΕΟΠΡΟΠΑΤΟΡΕΣ ΙΩΑΚΕΙΜ ΚΑΙ ΑΝΝΑ\n«Χαίρε Ιωακείμ, και Άννα χαίρε- ότι, χαράς και σωτηρίας, την πρόξενον τω κόσμω, καρπογονείτε σήμερον»\nΈνα από τα σπουδαιότερα προσκυνήματα στην Αγία Πόλη είναι η κατοικία των αγίων Προπατόρων του Χριστού, Ιωακείμ και Άννας. Χιλιάδες προσκυνητές τηνεπισκέπτονται και αισθάνονται βαθιά συγκινημένοι, καθώς κατεβαίνουν τα αγιασμένα σκαλοπάτια, για να βρεθούν εκεί, όπου γεννήθηκε η «πάντων γεννήσασα τον αίτιον», η Υπεραγία Θεοτόκος.\nΈχοντας τη μεγάλη ευλογία, να έχουν στερεωθεί όλα τα ιερά κτίσματα της ενορίας μας πάνω και γύρω από το ναό και με τη δύναμη της Θεοπρομήτορος Άννας, με άπειρη ευγνωμοσύνη αφιερώνουμε τούτες τις γραμμές στο άγιο εκείνο ζευγάρι, που κλήθηκε από τον Κύριο να υπηρετήσει το προαιώνιο σχέδιό Του για τη σωτηρία των ανθρώπων.\nΟ Ιωακείμ-που στα εβραϊκά σημαίνει «ο ανυψωμένος από το Θεό»- ήταν γιος του Ελιακείμ από τη φυλή του Ιούδα και απόγονος του Δαβίδ. Η Άννα, που, στα εβραϊκά σημαίνει εύνοια, χάρη, απόκτησε πραγματικά την ιδιαίτερη ευλογία του Θεού. Κόρη του ιερέα Μαθάν από τη φυλή Λευβί και της Μαρίας, είχε δύο αδελφές: τη Μαρία, μητέρα της Σαλώμης και τη Σοβή, μητέρα της Ελισάβετ, της μητέρας του τίμιου Προδρόμου.\nΤο ευλογημένο ζευγάρι ζούσε στα Ιεροσόλυμα, κοντά στην Κολυμβήθρα της Βηθεσδά. Είχαν, λοιπόν, πολλές ευκαιρίες να συμμετέχουν στη λατρεία του Θεού στο ναό του Σολομώντα και ήταν προικισμένοι με πολλές αρετές: ευσέβεια, δικαιοσύνη, ταπεινοφροσύνη, υπακοή στο θέλημα του Θεού. Ωστόσο, περνούσαν μια σκληρή δοκιμασία. Σήκωναν υπομονετικά ένα μεγάλο σταυρό: της ατεκνίας το «όνειδος»- για την αρχαία εβραϊκή κοινωνία, μεγάλη ντροπή. Όμως, οι άνθρωποι του Θεού δεν απογοητεύτηκαν. «Πολιόρκησαν» με τις προσευχές τους το θρόνο του Θεού: Κύριε, ικέτευαν θερμά, τη μεγάλη λύπη «της καρδίας διάλυσον, και τους της μήτρας, καταρράκτας διάνοιξον, και την άκαρπον, καρποφόρον ανάδειξον- όπως το γεννησόμενον, δοτόν σοι προσάξωμεν, επευλογούντες, υμνούντες, και ομοφρόνως δοξάζοντες την σην ευσπλαχνίαν». Δηλαδή: αξίωσε μας να αποκτήσουμε να αποκτήσουμε παιδί, κι εμείς θα το προσφέρουμε, ως αντίδωρο, σε Σένα!\nΜε τέτοια λόγια παρακαλούν τον Κύριο. Κι όχι, βέβαια, για λίγο καιρό, αλλά, για μιαν ολόκληρη ζωή. Έτσι, τα χρόνια περνούν. Φτάνουν στα γεράματα. Και κάπου εκεί, ήρθε η έκπληξη-στο «δειλινό» της ζωής. Επί τέλους, οι προσευχές του ζεύγους εισακούονται. Σ’ ένα σπήλαιο της ερήμου, στο οποίο, επί σαράντα μέρες προσευχόταν ο Δίκαιος Ιωακείμ, πληροφορείται το τέλος της ατεκνίας. Το θαύμα γίνεται! Με την επέμβαση του Θεού συλλαμβάνει η Άννα και γεννάει την πάναγνη Μητέρα Του. Όπως λέει ο υμνωδός: «Κλίμαξ η θεία φυτεύεται-θρόνος ο μέγας, του Βασιλέως προετοιμάζεται- τόπος ευτρεπίζεται ο θεοβάδιστος- Μυροθήκη του αγιάσματος, ήδη πηγάζει, της στειρώσεως τους ποταμούς αναστέλλουσα, της θεόφρονος Άννης- ην πίστει μακαρίσωμεν».\nΌπως γνωρίζουμε, όταν η Παναγία μας έγινε τριών ετών, οι γονείς της, εκπληρώνοντας το παλιό τάμα τους, την οδήγησαν στο Ναό του Σολομώντα και την αφιέρωσαν στον Κύριο. Ευτύχησαν να τη δουν για οκτώ χρόνια να τον υπηρετεί και, μετά από μικρό διάστημα, σύμφωνα με την παράδοση, αναχώρησαν για τους ουρανούς, ώστε να πρεσβεύουν από κει και για μας, καθώς θα ζητούμε τη βοήθειά τους.\nΟ γνωστός μας Γέροντας Παΐσιος λέει:\n«Από μικρός είχα σε μεγάλη ευλάβεια τους Αγίους Θεοπροπάτορες…Πόσα οφείλουμε σ’ αυτούς! Οι Άγιοι Ιωακείμ και Άννα είναι το απαθέστερο αντρόγυνο που υπήρξε ποτέ…Μόλις βρέθηκε ένα απαθές αντρόγυνο γεννήθηκε η Παναγία, αυτό το αγνό πλάσμα, και στη συνέχεια σαρκώθηκε ο Χριστός. Μου λέει ο λογισμός ότι θα κατέβαινε και νωρίτερα ο Χριστός στη γη, αν υπήρχε ένα αγνό ζευγάρι, όπως ήταν οι Άγιοι Ιωακείμ και Άννα».\nΗ αγία μας Εκκλησία ανέκαθεν τιμάει εξαιρετικά τον Ιωακείμ και την Άννα. Στον εορταστικό κύκλο της, της αφιέρωσε τις εξής γιορτές: α) Στις 9 Σεπτεμβρίου, μαζί με τον Ιωακείμ, τη σύναξή τους β) Στις 9 Δεκεμβρίου την σύλληψη της Υπεραγίας Θεοτόκου και γ) Στις 25 πέντε Ιουλίου την Κοίμηση της Αγίας Άννας. Στην Κωνσταντινούπολη, από τον Ιουστινιανό, περί το 550 μ. Χ., είχε κτιστεί περικαλλής ναός της. Σ’ όλη την Ελλάδα, στην Κύπρο κ. α., υπάρχουν ναοί, μονές και προσκυνήματα, αφιερωμένα στο όνομά της. Στο Άγιον Όρος σήμερα φυλάσσονται αδιάφθορα λείψανά της: στη Μονή Κουτλουμουσίου, στη Μονή Σταυρονικήτα, κ. α.\nΩστόσο, υπάρχει ένας τόπος, ιδιαίτερα ευλογημένος: η ομώνυμη Σκήτη της, που είναι η μεγαλύτερη και αρχαιότερη στο Αγιώνυμο Όρος. Έχω, όμως, την εντύπωση, πως, όποιος δεν αξιώθηκε να την επισκεφτεί , δύσκολα μπορεί να φανταστεί τη χάρη που εκπέμπει η Αγία σ’ όλη την πανέμορφη εκείνη περιοχή, με τις αγιασμένες «καλύβες» (σπίτια), τα εκκλησάκια και τα ασκητήρια που ξεπροβάλλουν από τους λόφους, ή κρύβονται ανάμεσα στα δέντρα και τις ρεματιές της. Μόνο όποιος ανέβηκε από τον αρσανά της Σκήτης-και μάλιστα, καταμεσήμερο του καλοκαιριού-τα χίλια, περίπου, σκαλοπάτια, προς το Κυριακό, με το ναό της Αγίας να δεσπόζει, ως «φύλακας άγγελος» ολόκληρης της περιοχής, προσκύνησε με δάκρια το πόδι της Θεοπρομήτορος που μοσχοβολά, άκουσε τους μοναχούς να ψάλλουν καρδιακά τους ύμνους της μέσα στη βαθιά νύχτα, φιλοξενήθηκε σε κάποιο φτωχοκάλυβο, άκουσε κάποιο απλό γεροντάκι να του μιλάει για τα θαύματα και το άπειρο έλεος του Χριστού κι ατένισε από κει πάνω, σαν ατέλειωτο, το Αιγαίο Πέλαγος, αλλά, και τις τριγύρω, άγριες, μα, αγιασμένες, ψηλές βουνοκορφές, με τους γνωστούς και άγνωστους οσίους, μπορεί να καταλάβει για ποια ευλογία και ποια μακραίωνη Παράδοση μιλάμε.\nΝιώθουμε ιερό δέος, καθώς πληροφορούμαστε τα θαύματα, και, μάλιστα, τις τεκνογονίες και τις πολλές ευεργεσίες που πηγάζουν και ενεργούνται στους πιστούς, τόσο από τη Σκήτη, όσο και από τους ιερούς ναούς της Αγίας Άννας στον «κόσμο». Όπως, όμως, ξέρουμε, τίποτα ωφέλιμο δεν έρχεται με τρόπο «μαγικό». Και, στην Ορθόδοξη πνευματικότητα, σημασία δεν έχει τόσο ο τόπος, όσο ο τρόπος της ζωής μας. Σε μια εποχή μεγάλης πνευματικής «στειρότητας» και…υπερπαραγωγής ανήθικων πράξεων, ας προσευχηθούμε στην «γιαγιά» του Κυρίου-όπως χαϊδευτικά την αποκαλούν οι Αγιορείτες- μαζί με τον υμνογράφο:\n«Πλυΰμνητε Άννα και αξιάγαστε, η του Κυρίου προμήτορ, υπέρ ημών εκτενώς μη ελλίπης δυσωπούσα τον σον Έγγονον, ίνα τη χάριτι Αυτού εμπλησθώμεν αρετών οι στείροι εννόμων έργων και σωτηρίας ως θείον ημών τιμώμεν σε προοίμιον».\nΤου Νίκου Σιγανού-θεολόγου


Τετάρτη 18.05.2022 | Αλέξανδρος Τακούδης\nΑρχικά ο καιρός θα είναι αίθριος. Μετά το μεσημέρι θα συννεφιάσει και θα σημειωθούν βροχές προς το τέλος της ημέρας. Οι άνεμοι θα είναι ανατολικοί έως μέτριοι στρεφόμενοι προς το τέλος της ημέρας σε βόρειους με την ίδια ένταση.\nΛάρισα: 18.0°C έως 29.0°C\nΒόλος: 19.0°C έως 27.0°C\nΑρχικά ο καιρός θα είναι αίθριος. Μετά το μεσημέρι θα συννεφιάσει και θα σημειωθούν βροχές προς το τέλος της ημέρας. Τα φαινόμενα τη νύκτα πιθανό τοπικά να είναι έντονα. Οι άνεμοι θα είναι ανατολικοί έως μέτριοι στρεφόμενοι προς το τέλος της ημέρας σε βόρειους με την ίδια ένταση.\nΤρίκαλα: 17.0°C έως 28.0°C\nΚαρδίτσα: 17.0°C έως 29.0°C\n© 1998 - 2022 Ε.ΜΕ.Σ. Αλέξανδρος Τακούδης, Πνευματικά Δικαιώματα και Όροι Χρήσης


Ζελένσκι: «μάταια» προσπαθεί ο Μακρόν να κάνει διάλογο με τον Πούτιν - Planb24.gr\nΟ Εμανουέλ Μακρόν προσπαθεί “μάταια” να κάνει διάλογο με τον Ρώσο ομόλογό του Βλαντίμιρ Πούτιν, εκτίμησε ο Ουκρανός πρόεδρος Βολοντίμιρ Ζελένσκι κρίνοντας ότι “δεν είναι σωστό” ο Γάλλος πρόεδρος να είναι έτοιμος, σύμφωνα με τον Ζελένσκι, να “κάνει διπλωματικές παραχωρήσεις” στη Ρωσία\n“Δεν πρέπει να αναζητούμε μια διέξοδο για τη Ρωσία και ο Μακρόν το κάνει εις μάτην“, δήλωσε ο Ζελένσκι το βράδυ της Πέμπτης στο ιταλικό τηλεοπτικό δίκτυο RAI1, σύμφωνα με εικόνες που μεταδόθηκαν σήμερα στο κανάλι του στο Telegram.\n“Ξέρω ότι ήθελε να έχει αποτελέσματα στη διαμεσολάβηση μεταξύ της Ρωσίας και της Ουκρανίας, αλλά δεν τα είχε“, παρατήρησε.\n“Μέχρις ότου η ίδια η Ρωσία θελήσει και καταλάβει ότι έχει ανάγκη (το τέλος του πολέμου) δεν θα αναζητήσει καμιά διέξοδο“, πρόσθεσε ο Ουκρανός πρόεδρος.\nΟ Ουκρανός πρόεδρος έκρινε ότι το διάβημα αυτό “δεν είναι πολύ σωστό“, για να επιτρέψει, κατά τη γνώμη του, στον Πούτιν να “σώσει την υπόληψη” του, τη στιγμή που οι Ρώσοι συνεχίζουν να προσπαθούν να πάρουν τον έλεγχο του νότιου και του ανατολικού τμήματος της Ουκρανίας.\nΟ Ζελένσκι εκτίμησε εξάλλου ότι “ο χρόνος για να καθίσουμε γύρω από το τραπέζι με τη Ρωσία τελείωσε“. “Δεν είναι πλέον δυνατόν“, τόνισε.\n“Ο πρόεδρος της Δημοκρατίας δεν συζήτησε με τον Βλαντίμιρ Πούτιν ποτέ και τίποτα χωρίς τη σύμφωνη γνώμη του προέδρου Ζελένσκι, Έλεγε πάντα ότι οι Ουκρανοί είναι αυτοί που αποφασίζουν τους όρους της διαπραγμάτευσής τους με τους Ρώσους“, υπεραμύνθηκε από την πλευρά του σήμερα το Ελιζέ.\n“Σήμερα, ο διάλογος (με τη Μόσχα) πρέπει να είναι πραγματιστικός“, πρόσθεσε.\nΟ Ζελένσκι ωστόσο επανέλαβε ακόμη μια φορά την επιθυμία του να συναντηθεί με τον Βλαντίμιρ Πούτιν, “αλλά μόνο με αυτόν, χωρίς κανένα μεσολαβητή”. “Και με μια προσέγγιση διαλόγου, όχι απευθύνοντας τελεσίγραφα“, διευκρίνισε.\nΔείτε επίσης: Ζελένσκι: “Η Ρωσική απειλή δεν ξεκίνησε χτες… Η Ουκρανία παραμένει ήρεμη”\nΡΟΗ ΕΙΔΗΣΕΩΝ58 λεπτά ago\nΑΟ ΤΡΙΚΑΛΑ58 λεπτά ago\nΠΟΛΙΤΙΚΑ58 λεπτά ago


Ινδία: Πολύχρωμο φάσμα καλουπιού που αναπληρώνεται με πράσινο παραλλαγή - Αθηναϊκά Νέα\nΣτην Ινδία, ανακαλύφθηκε η πρώτη περίπτωση στη χώρα μόλυνσης με μύκητες με πράσινο μούχλα. Πριν από αυτό, ανιχνεύθηκαν λευκά, μαύρα και κίτρινα καλούπια σε επιζώντες του COVID-19.\nΗ μυκητιακή νόσος ανιχνεύεται σε ασθενείς με κοροναϊό. Το πρώτο ήταν το μαύρο καλούπι, το οποίο έχει ήδη επηρεάσει 31.000 ανθρώπους στη χώρα, 2.109 περιπτώσεις έχουν πεθάνει. Στο πλαίσιο της εξάπλωσής του, εμφανίστηκε λευκό καλούπι και μετά κίτρινο. Μια νέα και προφανώς η μόνη περίπτωση πράσινου καλουπιού μέχρι στιγμής αναφέρθηκε χθες από τους Hindustan Times, επικαλούμενη πληροφορίες από το Υπουργείο Υγείας της Madhya Pradesh.\nΗ μόλυνση βρέθηκε σε έναν 34χρονο κάτοικο της πόλης Indore. Οι ειδικοί πιστεύουν ότι στο παρελθόν δεν υπήρχε τέτοιος τύπος μυκητιακής νόσου στη χώρα. Τον τελευταίο ενάμισι μήνα, ο άντρας υποβλήθηκε σε θεραπεία για επιπλοκές του κοροναϊού στο νοσοκομείο, το 90% των πνευμόνων του επηρεάστηκε. Μετά την έξοδο, δεν έμεινε στο σπίτι για μεγάλο χρονικό διάστημα – η θερμοκρασία ξαφνικά πήδησε και άρχισαν να εμφανίζονται συχνά ρινορραγίες.\nΑρχικά, οι γιατροί υποπτεύονταν ότι ο ασθενής είχε αναπτύξει βλεννομυκητίαση (μαύρο καλούπι). Ωστόσο, η εξέταση αποκάλυψε ότι είχε έναν τύπο ασπεργίλλωσης, ή πράσινο μούχλα. Ο άνδρας εισήχθη σε νοσοκομείο της Βομβάης. Ο Apurwa Tiwari, Ειδικός Υγείας στο Indore, εξηγεί:\n“Κατά τη διάγνωση, ένας πράσινος μύκητας βρέθηκε στους πνεύμονες του, ο οποίος διαφέρει από τη βλεννομυκητίαση ή τον μαύρο μύκητα. Αυτή είναι πιθανώς η πρώτη περίπτωση πράσινου μούχλας στη χώρα.”\nΣτην Ινδία παρατηρήθηκε απότομη αύξηση μυκητιασικών ασθενειών εν μέσω πανδημίας κοροναϊού. Κυρίως όσοι έχουν υποστεί μόλυνση με covid και που την έχουν νικήσει με τη βοήθεια της φαρμακευτικής αγωγής είναι άρρωστοι. Οι ειδικοί επισημαίνουν ότι η κυστική ίνωση και άλλοι τύποι έγχρωμων καλουπιών διαγιγνώσκονται σε ασθενείς εντατικής θεραπείας που έχουν λάβει στεροειδή και υποστήριξη οξυγόνου για μεγάλο χρονικό διάστημα θεραπείας. Οι διαβητικοί που παίρνουν στεροειδή φάρμακα για μεγάλο χρονικό διάστημα διατρέχουν επίσης κίνδυνο, λόγω του οποίου η ανοσολογική άμυνα του οργανισμού μειώνεται σημαντικά.


Tο Αρχοντικό άρχισε να κτίζεται το 1778 ως κατοικία του Προέδρου του Συνεταιρισμού των Αμπελακίων Γεωργίου Μαύρου ή Σβάρτς, όπως μετονομάστηκε μεταφράζοντας το όνομά του στα Γερμανικά, για τη διευκόλυνση των συναλλαγών στο εξωτερικό και κυρίως στη Βιέννη.\nΥπήρξε επίσης και η έδρα του Συνεταιρισμού αυτού, καθ' όλη τη διάρκεια της σαραντάχρονης και πλέον λειτουργίας του (1778-1820). Το 1965 αγοράστηκε από το Ελληνικό Κράτος και από τότε λειτουργεί ως επισκέψιμο μνημείο.\nΧαρακτηριστικό δείγμα παραδοσιακής αρχιτεκτονικής του 18ου αιώνα, το αρχοντικό έχει κάτοψη σε σχήμα Γ και αποτελείται από ισόγειο και δύο ορόφους, από τους οποίους ο ανώτερος φέρει προεξοχές (σαχνισιά).\nΣτο εσωτερικό το πιο ενδιαφέρον στοιχείο είναι οι τοιχογραφίες, που καλύπτουν όλους τους χώρους πάνω από ξύλινες επενδύσεις, το πορσελάνινο τζάκι στον ξενώνα, τα εσωτερικά παράθυρα για να επικοινωνούν όλοι οι χώροι μεταξύ τους όταν το αρχοντικό είχε πολύ κόσμο και οι καταπακτές, με τις οποίες απομόνωναν τους ορόφους για να διατηρείται υψηλά η θερμοκρασία τις κρύες μέρες του χειμώνα.\nΤο αρχοντικό Σβάρτς βρίσκεται στην Ιστορική Κοινότητα Αμπελακίων.\nΗ προσέγγισή του είναι δυνατή με αυτοκίνητο χρησιμοποιώντας την εθνική οδό Λάρισας - Θεσσαλονίκης.\nΠριν από τα διόδια των Τεμπών στρίψτε δεξιά, ακολουθώντας τις πινακίδες για την Ιστορική Κοινότητα Αμπελακίων. Μετά από 15 λεπτά θα φθάσετε στα Αμπελάκια. Θα ήταν καλό να παρκάρετε στην αρχή του χωριού στο δωρεάν parking.\nΜετά μπορείτε να μεταβείτε στο Αρχοντικό με τα πόδια, παίρνοντας τον δρόμο για την κεντρική πλατεία. Θα συναντήσετε το αρχοντικό πριν την πλατεία και στο δεξί σας χέρι.\nΙστορική Κοινότητα Αμπελακίων Νομού ΛάρισαςΤηλέφωνο: 24950 93302


ΠΑΙΔΙ : Ξύλινο Παιδικό Σπίτι ΑΛΑΝΤΙΝ 180x120cm\nΚωδικός SKU προϊόντος: 400106\nΤετραγωνικά μέτρα: 2.10m²\nΎψος κορυφής: 162.0εκ.\nΎψος τοιχοποιϊας: 105.0εκ.\nΠροέκταση οροφής: 60εκ.\nΤετραγωνικά μέτρα σκεπής: 3.60m²\nΠόρτες: 1 x 50 x 111εκ.\nΠαράθυρα: 2 x 45 x 45εκ.\nΠαλέτες: 1 x 120 x 180 x 37εκ.\nΠεριλαμβάνονται: Πάτωμα εσωτερικά & ασφαλτικά κεραμίδια